c: text/html

text:
Raymond Juliana
Published on January 30, 2016
Aktualidat E simannan aki Refineria Isla(PDVSA) i tambe Curoil a selebrá nan 30 aña di eksistensha, tin debate formal te hasta un huisio sumario tokante polushon, pero promé ku tur esaki tin un historia. E historia di Isla den Nos Bida. Trabou, Kas, Enseñansa, Bario, Rekreo, Kulturanan, Komersio, Kuido médiko, Industria, Haf, ta kasi tur aspekto di bida di Kòrsou tabata tin influensha grandi di e refineria. Eksposishon NAAM i tambe Archivo Nashonal ke mustra tantu pueblo di Kòrsou komo nos bishitantenan e historia kompleto di 100 aña Refineria na Kòrsou. Lo hasi esaki den diferente forma. Den edifisio di NAAM lo tin un eksposishon grandi diseñá pa Felix de Rooy, ku lo presentá e historia di Kòrsou i isla di un forma masha moderno. Tambe lo tin eksposishon di potrèt i dokumento na Archivo Nashonal. For di enseñansa di fundeshi te universidat lo por partisipá na proyektonan edukativo lo tin rekorido den barionan ku vínkulo speshal ku historia di e refineria. Duna bo parti Awor NAAM I Archivo ke pidi pueblo di Kòrsou koperá , kontando eksperenshanan ku e refineria. Ta pidi pa bin duna bo parti. Ta buskando artefakto i opheto i tambe historia. Den luna di novèmber por pasa na NAAM pa hasi entrega. Tuma kontakto ku Lida Pandt na 6906661; Marlon Reina na 5215054 of na NAAM 4621933/34.

robotstxt: allowed

filter: keep


text:
Fight 1: Bry Kock (AUA) vs Israel Nunez Sosa (AUA) Winner by desicion. Fight 2: Gerald Kelly (AUA) vs Paul Vasquez (AUA) Winner by...
ORANJESTAD – Ayera diadomingo na Moomba Beach a tuma lugar e evento di Aruba International Fighting Championship Ring Girl Competition. Dia 28...
ORANJESTAD – Redemption Fighting Championship den su di dos edicion tawata un exito rotundo, fanaticonan di MMA a bin engrandi pa presencia...
ORANJESTAD – Diabierna anochi Aruba Entertainment Center tawata e escenario principal pa e deporte di MMA. Redemption Fighting Championship den su di...
ORANJESTAD – Aruba Entertainment Center un biaha mas lo ta escenario principal pa Mixed Martial Arts di caliber na Aruba. Redemption Fighting...
ORANJESTAD – Na 2009 e tawata den nos prome edicion di e Sports Zone Aruba magazine, awo mas di 10 anja den e...
ORANJESTAD – RFC Aruba conhuntamente cu Sports Zone Aruba ta hiba abo ring side pa e Main event di Redemption Fighting Championship....
ORANJESTAD – Gregory Milliard tawata bon conoci den e deporte di baseball na unda e la firma cu e organizacion di Baltimore...


text:
DEN HAAG – Minister Plenipotenciario Guillfred Besaril riba invitacion di Presidente di Panama Juan Carlos Varela a asisti na e Conferencia Panama Invest and Panama Fest den Okura hotel na Amsterdam. E mandatario a wordo acompaña pa Roy Hart di e departamento di “Economische Acquisitie” di Cas di Aruba.
E delegacion di Panama a consisti tambe di vice presidente di Panama Isabel Saint Malo, minister di Economia y Finanza di Panama Dulcidio de la Guardia y embahador di Panama na Hulanda Willys del Valle. Embahador di Reino na Panama, Dirk Janssen tabata un di e oradornan y a tene un discurso riba e posibilidadnan pa inversionistanan Hulandes na e pais Centro Americano. Head of Global Business Services di Philips Craig Gruchacs a elabora riba e ventahanan cu Panama ta brinda na compania manera Philips pa tin operacionnan for di Panama.
Minister De la Guardia a tene un presentacion riba e situacion di Panama; e aspecto macro economico di e pais cu enfasis riba e inversionnan cu Panama e realisa y loke tin proyecta riba diferente tereno manera infrastructura, sector financiero y turismo.
Presidente di Panama Juan Carlos Varela a clausura e programa oficial como keynote speaker unda e presidente a bai mas profundo riba e posicion di Panama den e region Centro Americano y e maneho di Panama pa crea un clima financiero y economico beneficioso y stabiel pa inversionsitanan, particularmente di empresanan Hulandes.
Pa Minister Besaril como representante di Aruba un evento asina ta brinda e oportunidad unico pa topa y papia cu hopi persona entre otro for di e mundo di comercio y asina amplia su network di contactonan cu te beneficioso y util pa Aruba.
Potretnan ta cortesia di Cas di Aruba.


text:
Kayanan di siudat di New York dòrná ku busnan ku promoshon di Kòrsou
WILLEMSTAD- 14 di desèmber 2017 – Komo parti di e esfuersonan kontinuo pa hasi Kòrsou mas konosí den eksterior, Ofisina di Turismo di Kòrsou (CTB), den kolaborashon ku JetBlue, un di nos partnernan aéreo mas fuerte i ku koperashon di Curaçao Airport Partners (CAP), ta promoviendo Kòrsou komo destinashon ku un serie di kampaña na siudat di New York den e lunanan di novèmber i desèmber.
E promoshon a ranka sali ku dos vehíkulo promoshonal grandi; un bùs di turista di dos piso dekorá i un bùs di dos piso kubrí ku aviso digital. Durante e kampaña di ocho siman, e bùsnan lo pasa den gran parti di Manhattan, riba e rutanan i áreanan mas transitá, manera Union Square, Meatpacking District, Penn Station, Times Square, Flatiron District, Grand Central Station i Central Park, kapturando nada ménos ku 30.000.000+ impreshon i ‘view’. Riba e bùs dekorá lo tin un esena atraktivo di un playa, miéntras ku riba esun digital lo pasa un propaganda di 30 sekònde di Kòrsou, ilustrando tur e aktividatnan fantástiko ku ta tumando lugá aki na Kòrsou, aworakí mes! Durante henter e kampaña lo regalá huntu ku JetBlue Vacations, vários trep pa Kòrsou na habitantenan di New York ku lo haña nèt un bon chèns pa skapa for di e friu.


text:
WILLEMSTAD - Djaluna 5 febrüari 2018, alrededor di 02.02 or di mardugá, Sentral di Polis a haña notifikashon ku deskonosinan a tresé un hòmber na poliklínika di SEHOS i a bai lagé.
Dòkter na poliklínika a konstatá morto di e hòmber aki. Ta trata aki di un hòmber koló skur di entre otro 30 pa 40 aña di edat. Postura fuerte. Kabei pretu di flektu. E sirkumstansia bou di kua a haña e kurpa no ta normal. Riba ordù di Fiskal di Ministerio Pùbliko a konfiská e kurpa sin bida pa mas investigashon.
Polis ta supliká kualke persona ku ta disponé di informashon òf sa di un hende hòmber ku ta kuadra ku e diskripshon aki pa duna polis e informashon aki na number di telefòn 917(24 ora pa dia) òf 108 (number anónimo, kaminda bo anónimidat ta garantisá).


text:
Siman a cuminsa cu un momento importante pa futuro di turismo na Aruba, specificamente pa loke ta trata turismo crucero. Un delegacion consistiendo di Minister di Turismo, Salud Publico y Deporte, Danguillame Oduber, Minister di Comunicacion, Transporte y Sector Primario, Chris Romero, CEO di Oficina di Turismo Aruba (A.T.A.), Ronella Tjin Asjoe-Croes hunto cu coleganan Destination Services Manager, Patrick Melchiors y Cruise Manager, Mario Arends, y di parti di Aruba Ports Authority (APA) Director Interino, Humphrey Tromp hunto cu coleganan Nautical Manager, Urvin Gil, y Senior Pilot, Dino Yarzagaray, a reuni cu ehecutivonan di Carnival Cruise Lines como tambe Royal Caribbean Cruise Lines. Reunionnan a tuma luga na nan sede na Miami. Esaki ta dos di e liñanan di crucero mas grandi na mundo, y como tal, sigur hopi relevante pa Aruba su industria turistico.
E bishita tabatin como obhetivo pa analisa e aña cu ta culminando, pero principalmente pa informa di proyeccionnan, pero tambe brinda informacion di entre otro desaroyo na puerto di Aruba. Esaki no ta prome biaha cu ta trata e topico aki cu liñanan crucero, pero ta di importancia pa mantene esakinan bon informa. Minister y autoridadnan presente a reitera e compromiso di Aruba pa cu e industria y bienestar di turismo crucero. Lineanan a resalta e forsa di Aruba y e relacion estrecho cu ta existi entre autoridadnan y e ehecutivonan di ambos linea.
Turismo crucero ta proyecta pa crece cu 16% e aña aki y pa otro aña ta premira cu e obhetivo di crecemento di 7% lo ser logra. Te cu october e aña aki por mira un crecemento di 23% compara cu aña pasa. E crecemento ta bin primordialmente door di crecemento den lunanan ‘low’ pa turismo crucero, esta di mei pa september.
Carnival Cruise Lines ta proyecta di trece un total di 185 mil turista e aña aki y lo mantene esaki pa otro aña. Di parti di Carnival Cruise Lines, Aruba ta ricibi entre otro e barco ‘Carnival Vista’. Pa loke ta trata Royal Caribbean Cruise Lines conhuntamente cu Celebrity Cruise Lines, Aruba lo ricibi un total di 195 mil pasahero e aña aki, mientras cu na 2018 esaki lo ta proyecta pa 210 mil pasahero. Mester bisa cu Royal Caribbean Cruise Lines y Celebrity a categorisa e ‘rating’ cu pasaheronan ta duna pa Aruba como esun mas fuerte pa nan den Caribe. A reteira cu semper Aruba ta score bon, pero cu Aruba a surpasa su propio ‘rating’ halto e aña aki.
Durante e reunionnan, ambos Minister y autoridadnan a compila informacion cu por yuda den sigui mehora e experiencia di e bishitante. Minister di Turismo a indica cu lo traha riba puntonan di mehoracion na un manera rapido pa asina por sigui mantene e posicion fuerte di Aruba, como tambe sigui mehora ‘negoshi’ pa ambos Aruba como e liñanan crucero. Puntonan di atencion ta inclui: orarionan cu tiendanan ta habri den e area di nos capital, ilustrando cu lo ta bon pa tiendanan ta habri despues di 6 or. Tambe e variedad di oferta cu Aruba mester enfoca riba dje, parando keto aki na ‘experiencianan nobo’ cu tokenan diferente y cultural. A sigur subraya e importancia di sigui pone atencion na ‘congestion’ den trafico, y riba maneho di e fluho di pasaheronan. Hecho ta cu na Aruba pasaheronan ta sinti nan na cas y sigur y esaki mester keda manteni tambe.
Tabata reunionnan fructifero cu lo sigui stimula desaroyo di e industria aki den bon direccion. Algo di importancia considerando cu cada pasahero ta gasta US $112.- promedio durante nan bishita di algun ora na Aruba.


text:
Tanta di e dos rumannan Rishandroh y Eugene tabata hopi emociona, na momento cu el a dirigi algun palabra na e publico presente. E tabata un momento sigur hopi tristo, caminda cu e ta pidi sorry na su dos subrinonan cu, lastimamente e no por a haci nada pa scapa nan.
El a gradici gobierno y e pueblo di Aruba en general, pa e apoyo brinda na e famia, Anastacia y Frans. Famia Anastasia y Frans ta pidi sorry pa loke a pasa cu nan. El a bisa cu si nan tabata sa kico tabata sosodiendo, kisas e lo por a scapa nan. El a sigui bisa cu el a kere un pleito comun di semper cu e mama tabata sconde nan pa e famia. Semper nan a wak e muchanan aki scondi, pa danki na tercera persona cu nan por a waknan.
Segun e tanta, tabata un solo persona ta culpabel: nan mama R. y e padrastro G. E wela tabata lantanan for di soño anochi, pa motibo cu e mama no tabata dunanan di come henter dia. Pa esey ta yama danki na e wela. Nan no tin nada contra di e wela. El a haci su best.
Tambe el a pidi pa e union entre famia Frans y Anastacia keda pa semper. Pa semper keda corda e memorianan cu nan tin en comun, cu ta Rishandroh y Eugene.
Sigur un momento hopi emocional pa e famia.
Di parti di nos di Masnoticia, nos kier a extende un palabra di hopi forsa na e famia di e criaturanan.


text: Riba e caminda di santo di Bushiri un hyundai getz a dal den cura di un warehouse y consecuencia a bolter. Polis di trafico, unidad di ambulans y di rescate a presenta cu maximo urgencia. E chauffeur tabata herida den e auto, cu ayudo di bombero a logra corta e porta di auto pa saca e victima pa paramediconan di ambulans atende cune y bay hospital pa e victima haya atencion medico avansa. Polis di trafico a haci nan investigacion pa determina con e auto aki por a bolter y velocidad halto a hunga un rol.


text:
Minister Chris Romero: Gobierno mester ofrece proteccion riba importacion
ORANJESTAD (AAN): Keto bay fronteranan cu Venezuela ta sera, cu otro palabra no tin trafico aereo ni via maritimo, pa asina por haci transaccionnan cu normalmente ta tuma luga. Minister di Transporte, Sr. Chris Romero ta amplia riba e situacion aki.
Ultimo a reuni cu mandatarionan Venezolano y por bisa cu el a bay na un manera fructifero y constructivo, lastima cu no a keda cla. Un documento mester wordo firma pa habri e areanan pa asina habri pa sigui cu negoshinan cu ta wordo haci normalmente. Esey no a kita afo, cu keto bay e prohibicion ta vigente, caminda cu gobierno di Aruba a hay’e den diferente asuntonan cu diferente solucion.
Un di nan ta cu tin scarsedad na fruta y berdura, pero Sr. Romero tin entendi cu cierto comerciantenan a zorg, dor cu e barconan di fruta ta biniendo for di Colombia, pero tambe di parti di gobierno, a duna permiso na cierto personanan cu kier haci’e, pero por haci esaki solamente cu e ta un tiki mas caro for di Colombia.
Mas aleu, Sr. Romero a informa na otro paisnan, na Santo Domingo, unda cu un tempo tabata tin interes pero no tabata tin mag di trece for di eynan. Awo e caminda ta habri, y pronto barconan lo drenta. Esaki ta un muestra cu algo cu hopi tempo cu Sr. Romero ta bin ta trece dilanti.
Antes e gobierno anterior tabata papia di sostenibilidad. Pero nunca a sali afo ya cu si a traha ariba e area di alimentacion, e siguridad di cuminda, nos mester tabata prepara caba pa esaki. Sr. Romero a informa di ta papiando cu inversionistanan cu ta interesa, studiando e posibilidad pa cultiva nos propio berduranan, pa implementa esaki mas pronto posibel. E medio ambiente ta faborabel pa cultiva nos fruta y berduranan, pa asina abastece pa nos mes.
Gobierno ta bezig ta inventarisando kico tin disponibel y kico tin pa disponibilidad. Tin hopi interes, pero e manera tradicional ta birando menos. Esey no kiermen cu mester bay lag’e perdi. E generacion di awendia no ta esunnan cu ta lanta 4 or di marduga pa sembra. Esun di awendia ta hopi mas moderno y ta uza e tecnologia mas avanza. Tin poco tereno ta posibel pa cosecha mas cu si tin terenonan grandi.
Mester inventarisa cada tereno cu ta disponibel, pa brinda esaki na esun cu kier sembra. Un aspecto importante ta e problema di awa, cu tin añanan andando. Sr. Romero hunto cu Prome Minister a haci bishita na WEB unda cu ta bezig cu nan pa concretisa un proyecto, unda cu por brinda awa na e cunuceronan.
E ta un proyecto cu ta basta leu caba, y mas y mas por wak cu ideanan di gobierno hunto cu esun di expertonan di WEB ta cuadra cu otro. Pa aki paar di siman lo por anuncia cierto proyectonan cu lo tuma luga pa beneficia pueblo di Aruba.
Tocante e importacion di productonan di Santo Domingo, di cual e importadonan ta cla pa haci esaki, pero tin miedo di cu si habri frontera bek, y e consumidor ta bay cumpra bek na esun barata, Minister Romero a bisa di ta analisando esaki.
Mester bin cu un sistema pa un debido control ariba e lanchanan. No por ta asina cu comerciantenan ta cla pa trece productonan, pero gobierno mester ofrece proteccion tambe, segun e minister.


text:
Deklarashon di Sint Maarten i Hulanda pa fortifiká mantenshon di lei
Sint Maarten i Hulanda ta atendé konhuntamente e asuntu di fortifiká mantenshon di lei na Sint Maarten. Esaki ta loke ministernan Richardson di Hustisia di Sint Maarten i su koleganan di Hulanda, esta minister Plasterk di Asuntunan Interno i Relashonnan di Reino i minister Van der Steur di Seguridat i Hustisia a diskutí awe.
Mas trempan e aña akí e deliberashon Hudisial di kuater partido (e deliberashon periódiko entre ministernan di Hustisia di Sint Maarten, Hulanda, Kòrsou i Aruba) a opiná ku mester fortifiká e forma di mantenshon di lei. E mandatarionan ta enfatisá ku fortifikashon di Kuerpo Polisial di Sint Maarten (KPSM) i un aserkamentu dinámiko di kriminalidat ku ta surpasá frontera i kriminalidat ku ta mina, i korupshon, ta na benefisio di poblashon di Sint Maarten i di Reino.
E protokòl, institushon di un kámara di integridat i di fortifikashon di mantenshon di lei, tal manera a kumbiní dia 24 di mei 2015 entre Sint Maarten i Hulanda, ta keda na vigor. Ta instituí un kámara di integridat independiente na Sint Maarten. Pa kumpli ku e Protokòl ta hasi otro palabrashon tokante e forma di kombatí kriminalidat ku ta mina i surpasá frontera, labamentu di plaka, trafikashon di droga, atrako, trafikashon di hende i kontrabanda.


text:
Hopi lamentabel loke ta pasando na e momentonan aki cu e oilspil y ainda gobierno di Aruba no a tuma NINGUN accion y mucho menos informa communidad kiko ta pasando. Turismo ta lo unico cu nos tin y esaki no ta manera pa atende algo asina grave!Read More »
Author Archives: boletinaruba
Semper gobierno di MEP a hereda for di AVP un caha di gobierno bashi y debenan biyonario pa paga
Caha di gobierno lo ta bashi bashi atrobe na 2017! Siman pasa pueblo por a tuma nota di un declaracion di e economista local, sr. Ben Marapin, caminda el a trece padilanti su preocupacion pa loke ta e situacion financiero di pais Aruba. Entre otro, el a declara ...Read More »
TA BASTA CU HULANDA
TA BASTA CU HULANDA !!! TA BIRA TEMPO , PA NOS DI ARUBA , CORSOU Y ST MAARTEN SALI NA DEFENSA DI NOS RUMANNAN DEN CARIBE CONTRA E “CRIMINAL” COLONIALISMO . Nos mester yuda BONEIRO , STATIA y SABA para riba nan “PROPIO” pia !!! BETICO CROES SU VISION ...Read More »
Bloomberg: Venezuela y Siria planearon vender petróleo prohibido a EEUU
Siria y Venezuela conspiraron en los últimos años para evadir las sanciones internacionales contra Siria a través de un acuerdo secreto para transportar su crudo a través de Rusia hasta el Caribe. Por Ben Bartenstein en Bloomberg El plan, que no se había divulgado previamente, tenía como objetivo vender petróleo ...Read More »
A bisa esaki un aña pasa
Awe un ministro ta cobra cu ” vacacion” ilegal, despues cu autoridadnan a ristra su mansion y cantidad di otro lugar nan den sospecho. Bo ta paga pa esnan humilde 5.000 florin y anto bo ta gefix.!Bo ta ” paga” e grupo rond di Belly ladron di coriente, tsaar y ...Read More »
Con bini Gobernador a firma
Con bini , Gobernador a firma e Decreto GUBERNAMENTAL aki ??? Instruccion di HULANDA , pa asina IMPONE un “INSTRUCCION” OFICIAL y BOLBE HOD…. cu nos AUTONOMIA ??? AVP TA CORUPTO y DELIBERADAMENTE TA INVITANDO HULANDA PA SIGUI DRENTA !!! P’ESEY , BAN PA INTEGRIDAD y VOTA PA MEP !!! ...Read More »
Diamars 23 di Maart 2017 Alhambra Casino a selebra su ‘Annual Employee Award Seremony’
Durante e ceremonia a reconose diferente trahador cu durante anja 2016 a presta den nan trabao na e casino. Master of ceremony tabata Sra. Annie Dirksz, Marketing Manager y e formance announcer tabata, Sra. Susan Varnes, Chief Operating Officer. E aña aki tabatin: 57 empleado cu tabatin miho atendencia ...Read More »
MINISTERIO PUBLICO TE KI DIA BO TA NA SOÑO
“MINISTERIO PUBLICO” (M.P.) ; TE KI DIA BO TA NA SOÑO ??? TA “BASTA” AWOR !!! Mas TERENO PATRIMONIO di PUEBLO a la LADRONCITA TA KEDA REGALA , PA ASINA HACI NEGOSHI CU NE !!! Ministerio Publico TA COMPLICE di e BAGAMUNDERIA AKI ??? TAMBE MINISTRO di HUSTICIA DOWERS y ...Read More »
Quick video: Den prome instante lo no obstaculisa trafico cu trabaonan
Quick video: Lo traha compost cu matanan corta riba Watty Vos Blvd
Quck video: MEP ta lansa otro candidato pa eleccion 2017
Quick video: Presentacion di candidato nobo pa MEP
Quick video: SIAD su deadline ta jegando pa juda jena formulario
Quick video: SIAD ta prepara pa risibi fluho grandi di kliente
Quick video: CURPA ta enfoca riba futuro di Aruba
Quick video: Candidato nobo pa partido CURPA
Quick video: Caso di minister di labor no ta bon atendi
Quick video: Casonan di malesa sexualmente transmiti ta keda presenta
Mester cuminza un “fact finding expedition”
Mirando cu ex ministro di Avp un tal Otmar a habri afor cu yen di documento di negoshi cu tereno entre Benny tsaar di permiso y imperador di negoshi cu tereno, unda hasta number di cuenta na e banco a ser reparti, lo ta bon nos cuminza un ” fact ...Read More »
Corupcion organiza y structura den e proyectonan di Green Corridor y Avenida Watty Vos
Cuanto ladronicia den dia cla corupcion organiza y structura tin den e proyectonan di Green/ Black corridor y Avenida Watty Vos.?????Awe mi a reuni cu ir. pensionado cu a studia den Weg en Waterbouw cu a traha hopi anja na Hulanda y varios di e islanan den Caribe. E conoce ...Read More »


text:
Willemstad Curacao: Djárason 25 di aprel 2018, alrededor di 10.40 or di mainta, durante un kontrol di tráfiko den Sabana Hundu, polis a duna shofùr di un vehíkulo ku tres hòmber aden òrdu pa para. E shofùr no a duna oido na e òrdu i a hisa velosidat i sigui kore. Polis a kuminsá ku un persiguishon den outo tras di e vehíkulo. Durante e persiguishon un okupante den e vehíkulo a tira algu for di e vehíkulo.
Polis a sigui ku e persiguishon i na altura di krusada Kaya Seru Blanku i Kaya Seru Bayan shofùr di e vehíkulo a para e outo. Polis a duna e sospechosonan òrdu pa baha for di e outo pero atrobe nan no a duna oido na e òrdu. Nan a keda ta buska algu den e outo i diripiente un di e okupantenan a bira den direkshon di e agente polisial. Na e momentu ei e agente a lòs un tiru di atvertensia i bolbe ordená e sospechosonan pa baha for di e outo. Durante investigashon di loke a keda tirá for di e outo polis a haña i konfiská un arma di kandela. Relashoná ku esaki a detené e tres okupantenan di e outo e hòmbernan:
F.J.N. di 36 aña di edat;
V.A.H. di 30 aña di edat;
I.A.G.D. di 19 aña di edat,
tur tres nasé na Kòrsou, komo sospechoso pa violashon di Lei di Arma di Kandela.
Polis a konfiská e outo ku e tres sospechosonan tabata aden pa mas investigashon.
A presentá e sospechosonan dilanti un Fiskal ouksiliar ku a ordená nan enkarselamentu pendiente di mas investigashon.
Persecucion tres persona deteni y un arma di candela confisca
Willemstad Curacao: Djárason 25 di aprel 2018, alrededor di 10.40 or di mainta, durante un kontrol di tráfiko den Sabana Hundu, polis a duna shofùr di un vehíkulo ku tres hòmber aden òrdu pa para. E shofùr no a duna oido na e òrdu i a hisa velosidat i sigui kore. Polis a kuminsá ku un persiguishon den outo tras di e vehíkulo. Durante e persiguishon un okupante den e vehíkulo a tira algu for di e vehíkulo.


text:
Kòrsou anfitrion di Simposio Global pa partnernan di turismo for di eksterior
...Ku 60 mayorista i representantenan di aerolínea...
WILLEMSTAD- 30 di novèmber 2017 – Di 29 di novèmber pa 2 di desèmber, Kòrsou ta anfitrion di ‘Curaçao Global Trade Symposium 2017’, ku ta konta ku partisipashon di 60 mayorista for di diferente parti di mundu. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá i públiko a uni pa realisashon di e simposio aki ku ta duna un kontribushon signifikante na desaroyo i kresementu di nos industria turístiko. E apertura ofisial a inkluí un spich di Minister di Desaroyo Ekonómiko, Dr. Steven Martina.
Añanan anterior tabata organisá un simposio pa kada merkado separá. E aña aki ta promé biaha ku ta organisá un simposio global kubriendo tur merkado den un solo simposio. Esaki ta konforme un di e metanan stipulá pa 2018, poniendo énfasis riba unidat i konsenso bou di tur merkado. E simposio global ta konta ku partisipashon di representantenan for di: Estado Unídos, Canada, Hulanda, Bèlgika, Alemania, Venezuela, Colombia, Brazil, Ecuador, México, Aruba, Trinidad, Repúblika Dominikana, Sürnam i Haiti.
Durante di e apertura di e simposio e partisipantenan a haña un presentashon di sr. Igor Beuker ku ta un siguidó di trendnan mundial. Sr. Beuker a elaborá riba e tópiko; futuro di biahe i turismo. Seguidamente a kontinuá ku un presentashon di e strategia global pa 2018 presentá pa CTB, CHATA a elaborá riba e produkto ku Kòrsou ta ofresé. Parti mèrdia a sigui presentashon di e plan di merkadeo 2018 di kada merkado. Parti anochi e partisipantenan lo bai eksperensia Punda Vibes i e aria di Pietermaai. Djabièrnè nan lo partisipá na un seshon di ‘Marketplace’ organisá pa CHATA kaminda nan lo topa di forma individual ku partnernan den industria privá, pa asina rekonekta ku nan i haña informashon di produktonan nobo. Lo klousura e simposio ofisialmente djabièrnè anochi ku un fiesta di gradisimentu organisá pa yama danki na kada partisipante pa nan trabou e aña ku ta yegando su final i na mes momentu ekspresá e speransa i konfiansa di por keda konta ku nan aporte den 2018 i e añanan benidero.
Un danki ta bai na tur e partnernan ku a kontribuí den realisashon di e simposio global kualnan ta: Business Serenity, Coral Estate, Hilton Curaçao, TMC, Santa Barbara Beach & Golf Resort, FBTT, Sunscape Curaçao Resort, Scooby Tours, MOOD Beach Curaçao, Fiesta Tours, Atlantis Adventures, Evento Curaçao, Renaissance Curaçao, Resort & Casino, Livingstone Jan Thiel Resort, Lions Dive and Beach Resort, Chobolobo, CAP, Licores Maduro i Miles Jazz Cafe.


text:
Kòrsou a partisipá na workshop di Más Travel na Ecuador
WILLEMSTAD- 14 di yanüari 2016 – Dia 9 i 10 di yanüari último e mayorista Más Travel a organisá na Ecuador un workshop spesialmente pa informá su agentenan di biahe i operadornan di tour, tokante e diferente destinashonnan ku Más Travel ta promové. Ofisina di Turismo di Kòrsou (CTB) huntu ku representantenan di sektor privá tabata presente i a duna un presentashon di loke Kòrsou tin di ofresé.
E workshop a tuma lugá na hotèl Barceló Colón Miramar na Salinas, Ecuador na kua a asistí mas di 150 partisipante di diferente siudat di Ecuador manera entre otro: Guayaquil, Machala, Manta, Portoviejo i Cuenca. E partisipantenan a mustra hopi interes pa traha ku Kòrsou. Riba e biahe aki CTB a keda kompañá pa representantenan di Sunscape Curaçao Resort, Spa & Casino i tambe Fiesta Tours. Durante di e fiesta di klousura kual a keda patrosiná pa Kòrsou, nos representantenan a haña e oportunidat pa presentá Kòrsou di un manera úniko. E tim a sa di duna informashon detayá di Kòrsou su produkto turístiko i tambe kontesta kualkier inkietut di nan banda. Mas mihó informá e agentenan di biahe ta riba e produkto ku Kòrsou ta ofresé mas mihó nan por bende nos pais turístikamente.
CTB ta keda ku su esfuersonan pa sigui promové Kòrsou komo e hoya den Karibe pa asina logra trese mas turista pa nos pais.


text:
Mondi Jackpots
Hunga Wega Mooiste Manera E Mondi Ranuras Di Premio Mayó Pa E Gran Premio Di Plaka
Mondi Jackpot Spots ta interesante wega di azur di mes ku e base di e Buki ta di e Mondi relatonan skirbí pa Rudy Kipling. E Wega di azur di Ranuras di reino reuní wega ku por ta agudo mira den e Sino di reino reuní pa tur e aña uza nos manera di tras gratitut òf na credit liber.
Wega di azur di Ranuras di reino reuní, e Wega E Por gosa di nan Ku Fasilidat – Representá Awor!
- E wega di e Mondi Jackpot Spots ta fásil ta deskribí i inclui un prinsipionan por di éksito ku e prueba na hunga pa promé biaha. Tur loke ku un bo tin ku hasi e ta yuda den Moli pa loke, manera mihó fruta puncheronan i kimamentu di flambeu un melancólico i scur sentro di mondi.
- Esaki ta un wega bo ta wòrdu karakterisá dor di e haltu kalidat di imagennan i zonidu.
- Bon motibu pa partisipá na un wega ta hasi pa nan por ta agudo bunita bunita íntimo ta di telefon android i na telefon trahando den los.
- E por mantené e wega aktualisá regularmente, di manera ku e jugadores mei disfrutá di funshonamentu dushi i efisiente prueba di wega na tuma parti di e.
Grandi Premio Di Plaka Ku Ta Wòrdu Ofresí Dor Di E Mondi Ranuras Di Premio Mayó
- Representá June Jackpot Spots ta benefisio gusta het di boto boto ta bin na 100.000 mina estrellas.
- Di reserva di honoris ku ta cobra bo ta, sinembargo, un mínimo kantidat di skol no ta mas di £25.
- Di reserva di kua e por paga un forma rápido kla Papa òf tarea di credit.
- Di jugadores tambe por uza SMS Sino opcion di pago òf tarea di bito ku e fin di yena e transakshon den liña.
- Un biaha ku e proceso di transakshon, bo recibo ta mandá pa koredó electronico di e kliente pa un manera aporte.
- Jugadores regular oralmente por spera ku ta liber di ta un reserva di merkado na Wega di azur di Ranuras di reino reuní wega.
Grandi Sino ta Paga e Faktura di Telefon Opcion Di Wega di azur di Ranuras di reino reuní
Di jugadores mei lihé paga e santos di depósitonan na fin di luna, ademas di ku e móvil, merkado ta patras si e wega regular ku nos. E sentro ta destiná ta utilisá eksklusivamente pa e sino skirbí e usuario i a pèrmití evitá hasi e un reserva di merkado por adelantá.
Impreshonante Wega di azur di Ranuras di reino reuní Rond di Bonifacio Pa Partisipá Na
Di jugadores por a partisipá na 4 bai na 5 ronda di bonifacio ora el a jega di e Mondi Spots Jackpot. Di 15 e tras gratitut e por sirbi di kada un di e rond di bonifacio por ta asina loke e ta posibel na tur e jugadores pa gana e wega ta lihé na un punto òf e otro.
E dòbel komedia na kuminsamentu ta generalmente varida ta £0.10 € 2 komo resultado di e kurso liber por ta masha probecho pa esnan ku agan wega ku regular. Di jugadores pa tuma parti di e Mondi Ranuras di premio mayó pa promé biaha, tambe e por duna bon bini na credit pa un balor di £50.
Probecho Sirbishi E Kliente
No ta e mihó sirbishi di e atenshon na e kliente nan di jugadores mei utilidat pa partisipá den Mondi Jackpot Spots mihó di loke e por a. Nos sirbishi di atenshon na e kliente ta promociona desde koredó elektróniko i telefon den idioma manera di ingles i franses.
Asina, por ta un bon idea pa ekspresá Hunga Jackpot Spots aki, den Kasino di reino reuní. Nos Wega di azur di Ranuras di reino reuní, e wega e por gosa di nan pa under gana nos preis ta aktivo riba mas íntimo di eterno wega.
Wega di azur di Ranuras di reino reuní – Protehá Ta Bo Ta Gana Ku Di Sino di reino reuní


text:
TEAM "SNOR" A GARNA "RED STONE"! den "99 Bar & Restaurant" na Kudawecha Square Garden
TEAM "SNOR" A GARNA "RED STONE"!
Kudawecha Square Garden – Den weekend ultimo, e fabuloso Kudawecha Square Garden situa den 99 Bar & Restaurant tabata scenario di e tremendo clash entre dos team cu tin rivalidad total! Team "Snor", bou guia di "Snor" Perez, pa basta tempo caba tin un "appeltje" pa pela cu e team duro di Ayo, esta Red Stone! Wel, e biaha aki aparentemente Snor a fia un "grinder" y a bin ta garna Red Stone na grijs di 5 florin pa yarda!
Shonnan, 99 Bar & Restaurant na Kudawecha un tabata tin luga mas pa pone hende di e tantisimo fanaticada cu a bin presencia e challenge aki!! Den prome tanda Team Snor ta sali durisimo y ta yega half time cu e score impresionante di 11 - 5, mandando un señal kla y raspa pa e trabuconan di Ayo cu awe nochi no ta bay tin wega! Snor claro mas cu contento cu e manera cu su team ta funcionando ultimo tempo. Ta parse cu tur e sacrificionan di studia strategia y technologia nobo con pa pasa e "boodschap" a cuminsa duna fruta!
Den di dos buelta Team Red Stone a hisa speed un tiki so...di "velosidad cocolishi" pa "velosidad morocoy", y asina ta piki 7 punta so pa yega 12 net prome cu Team Snor pasa liña final cu 21 punta!! Un palisa Team Snor ta duna Red Stone cu score impresionante di 21 - 12!! Style di score palindromo nan'ki!! Testigonan a declara con un caravana di cara tristo y cu lagrima na wowo a sali despues rumbo pa Ayo, mientras cu den e scuridad di mardruga por a wak kla kla e 4 sapato blanco nan cu Team Snor a regala Red Stone ta lombra manera luz LED na pia di Red Stone! Tin entendi si cu e cos aki no ta bay keda asina! Team Red Stone a declara cu "they will be back"!! Mal rabia y cu miho strategia cu Snor!! Keda pendiente pa e revancha del ciglo aki!!
Propetario di 99 Bar & Restaurant, e embahador di domino di China, kier a gradesi Budweiser pa su tremendo patronisahe p'e anochi super ameno aki, y tambe kier a anunsia cu fin di e luna aki lo ta bay tin wega grandi den 99 Bar & Restaurant! Si shonnan, wega grandi pero grandi mes lo ta bay tin diasabra 27 di mei ora cu e gigantenan, e Goliath nan di Team Caba Cos, enfrenta nada menos cu e David nan di Team 99, kendenan den ultimo encuentro a sa di traumatisa Team Caba Cos ganando nan cu score di wanta rosea di 21 - 20!! Un logro cu a pone capitan di Caba Cos su higra bira preto preto! Team 99 lo por wanta e preshon diasabra 27?? Si Team 99 bolbe gana, capitan di Caba Cos lo bolbe nenga di sali ariba potret??? Shon nan, no perde e bataya formal aki diasabra 27 di mei na 99 Bar & Restaurant!! Yegaaaa!!!


text:
Riba un base diario, e waf crucero di Aruba ta biba momentonan bunita entre esnan cu ta yega di bishita y nos hendenan local. Sinembargo, un encuentro cu a tuma luga recien a capta atencion special. Esey ta danki na e historia cu dos persona ta comparti door di e conexion estableci pa nan antepasadonan. Bob McGoran y famia Viapree a topa, cu cooperacion di Gabinete di Gobernador y Oficina di Turismo Aruba (A.T.A.), pa intercambia storianan cu nan a hereda y cu ta pone cu awe un famia di Escocia na Europa por bisa cu nan tin un lazo cu e isla di Aruba.
Den luna di januari ultimo, Gabinete di Gobernador a ricibi un carta for di Bob McGoran, un ciudadano di Escocia (Reino Uni) den cual e tabata pidi cooperacion pa topa cu descendientenan di Sam Viapree, un persona cu a laga un impresion grandi den e bida di su difunto tata Joseph McGoran. Tabata e deseo di McGoran pa por a gradici personalmente e trato amabel cu a brinda na su tata. Gabinete di Gobernador, na nan turno, a contacta A.T.A. pa honra e peticion extraordinario aki. Asina a logra coordina e encuentro riba tereno di waf caminda Bob McGoran y su casa a yega abordo di e crucero Celebrity Eclipse.
Joseph McGoran tabata staciona na Oranjestad y na San Nicolas, entre augustus 1940 y januari 1942 como miembro di e di 4 Batayon di Cameron Highlanders, un Regimen Scoces di Armada Britanico, cu e mision di proteha e Refinerianan na Aruba despues cu Hulanda a keda invadi door di Alemannan na 1940. Durante e tempo cu el a biba na Aruba, McGoran a cera un amistad fuerte cu e gerente local di e Refineria na San Nicolas yama Sam Viapree. Ora cu e tropanan Mericano a re-emplasa esnan Britanico, Viapree a invita McGoran pa regresa Aruba ora cu guera caba; algo cu e veterano no por a cumpli mas, ya cu lamentablemente el a bira fisicamente incapacita na Italia na 1944.
Na yegada den nos terminal cu e crucero Celebrity Eclipse, e famia McGoran a wordo yama un caluroso bonbini na Aruba door di famia Viapree unda a comparti momentonan bunita. Despues di esaki, Su Excelencia Gobernador Alfonso Boekhoudt a ricibi e famianan na Cas Ceremonial unda hunto cu CEO di A.T.A. Ronella Tjin Asjoe-Croes nan a ricibi un cordial bonbini y a intercambia storianan con e famianan a topa cu otro durante segunda guera mundial, y con esaki a haci un impacto positivo riba e bida di e yiunan di famia McGoran. Specialmente pa e encuentro aki, Gobernador Boekhoudt a presenta un moneda special na Sr & Sra McGoran pa conmemora e momento aki.
Despues di e encuentro ameno a sigui un lunch na West Deck y un Island Tour cu e pareha turista a disfruta enormemente. Sra. Mavis Viapree-Mars y su yiu Sra. Joy Viapree ta recidencia na Aruba. Sra. Mavis, na edad di 97 aña, ta viuda di Bertie y ta conta cu e ta corda Sam Viapree (primo di su difunto casa). E sobrina Joy a splica cu Sam a fayece na Guyana di unda e famia ta bin originalmente y con hopi nan ta aprecia e gesto cu famia McGoran tabatin di busca nan famia y di mantene e memoria di nan omo.
A.T.A. ta sumamente complaci di por a forma parti di e ocasion unico aki fungiendo como facilitador. Un biaha mas e hospitalidad di e Arubiano ta cruza frontera y, den e caso aki, ta pasa tambe di un generacion pa otro. A.T.A. ta comparti e pensamento di Gabinete di Gobernador cu ta resalta e papel importante cu Aruba a hunga den e prestacion di aliadonan durante Segundo Guera Mundial. Aruba tin un historia rico y un reputacion bunita cu cada bes ta bin dilanti den manifestacionnan di persona for di tur skina di mundo. Sigur un tesoro cu nos tur kier cuida y sigui conta, pero tambe cu nos tur kier mantene y fomenta.


text:
KRALENDIJK – James Finies, presidente di e fundashon boneriano pa mas outonomia, na 2018 ta bini ku un plan pa un di dos bishita na Nashonnan Uní (NU).
E idea ta ku tur isla ku ta den un situashon manera esun di Boneiru – no solamente isla di Antia anterior – ta djòin. “Pa nos move huntu den unidat. E bia aki nos no ta bai nos so”, Finies ta bisa resolutamente.
E fundashon di Finies, Nos Ke Boneiru Bèk (NKBB) e wikènt ku a pasa a organisá si di dos simposio pro-outonomia. E simposio a trese organisashonnan i spesialistanan di diferente isla karibense huntu. Na total diesdos persona a duna e presentenan un bista kon outonomia ta mustra na nan isla. Nan tabata bini entre otro di Puerto Rico, Islanan San Andres, Kòrsou, US Virgin Islands i Aruba.
Moises di Antia
Un di e papiadónan, Denicio Bryson di Sint Maarten, den su spich a yama e polítiko kontroversial di Sint Eustatius Clyde van Putten, e ‘Moises di Antia’. E eksperto hurídiko ta sita ku Konseho Insular di Sint Eustatius na luna di mei ku un moshon a supliká nan mandatarionan urgentemente pa no kumpli mas ku leinan hulandes, si esakinan ta bai kontra e reglanan di NU. Sint Eustatius, meskos ku Boneiru, for di 10 di òktober di 2010 ta un munisipio ekstraordinario di Hulanda.
“Niun isla antiano no a riska esaki”, segun Bryson. “Sint Eustatius ku e akshon aki ta basa su mes riba e Lei i Derechonan di mas haltu di Statüt; e Pakto di Nashonnan Uní. Artíkulo 103 ta bisa ku si kualke tratado – Statüt ta un tratado – ta den konflikto ku e debernan di e Pakto, ta e Pakto lo triunfá.”
Miéntras ku Finies ke hiba un lucha polítiko tambe, den su mes palabranan e ta ‘polítikamente enfermo’. E motibu pakiko su fundashon NKBB no ta kontemplá pa bira un movementu polítiko. “Último sesenta aña polítika na Antia a kousa hopi partishon.”
Statüt 1954
Finies ta ilustrá su ideanan ku e ehèmpel di Partido Nashonal di Pueblo (PNP) na Kòrsou di Moises Da Costa Gomes. E fundado di PNP aki a duna un kontribushon importante na Statüt di 1954, ku a realisá outonomia pa Antia Hulandes.
Esaki no a bai fásil segun Finies: “Partidonan ku tabata ménos interesá den outonomia e tempu ei a forma un koalishon, pa asina tene e frakshonnan pro outonomia afó i stroba e proseso di outonomia.” E kabes di NKKB ta haña esaki ta meskos ku den polítika aktual di Boneiru.
Referèndem 2015
Finies i su partidarionan tres aña pasá a protestá 222 dia tras di otro dilanti Kolegio Ehekutivo di Boneiru, pa laga polítika organisá un referèndem tokante futuro di Boneiru. Esaki a bini dia 18 di desember 2015. “Na un dado momentu e partidonan no tabata uní tokante un referèndem. Esaki a pone mi pensa i p’esei konsientemente mi a skohe pa lanta un fundashon.”
Un mayoria grandi (65 porshento) a vota nò den e referèndem. Esei a enserá ku e votadónan no tabata kontentu ku e laso aktual ku Hulanda i ku mester a negoshá esaki di nobo ku Den Haag.


text:
PHILIPSBURG – Hulanda ke dominá e krísis den Karibe hulandes ku a surgi despues di e beslag di e gigante di zeta merikano ConocoPhillips riba e infrastruktura i stòk di PdVSA, e kompania di estado di zeta venesolano.
Tambe a pone beslag riba e refinerianan i fasilidatnan di almasenahe ku PdVSA ta hür na e islanan Boneiru, Kòrsou i Sint Eustatius, pero esei ta ‘infrastruktura krítiko’ di Reino.
Sekretario di estado di Asuntunan Interior i Relashonnan den Reino Raymond Knops ta ‘spera riba indulgensia’di Conoco. E ta preokupá pa e stòknan di energia i e empleo na e paisnan i islanan di Reino. Asina el a laga sa na su último bishita na Sint Maarten.
Kontakto ‘trabahoso’ ku Venezuela
“Tin kontakto di gobièrnu ku e paisnan outónomo i áreanan di gobièrnu tokante kon mester trata e asuntu. Nos ke tene e konsekuenshanan negativo mas chikí posibel, garantisá e siguridat di energia i pèrkurá pa no tin e menasa di pèrdida di empleo.”
El a bisa tambe ku e minister hulandes di Asuntunan Eksterior a hasi kontakto ku Venezuela i ku na nivel di gobièrnu ta koperá, pero ku esaki ta bai na un manera ‘difísil’.


text:
ORANJESTAD – Awe ta cuminsa e popular evento di deportivo di aña, cual ta e Aruba Bank Walk & Run 2016, cu ta tuma luga riba dianan 31 di Mei, 1, 2 y 3 di Juni. Actividad programa pa duna inicio awe, dia 31 di Mei, cuminsando pa 6’or y mey di atardi saliendo for di Aruba Bank Paradera Drive-thru Center. E ruta lo ta uno di 5.4 kilometer di distancia. Pa e dia aki ta pidi un y tur pa fabor tuma nota di e siguiente ideanan pa parkeer. Espacio sugeri lo ta rond di misa y vecindario. Dor cu e ruta aki ta poco largo ta recomenda participantenan pa bisti colornan cla. Aruba Bank a percura pa pone extra luz ariba e ruta.
Segundo dia, cual ta riba diaranson , e caminata lo sali for di Fisherman’s Hut y lo tin un ruta di 5.3 kilometer. Manteniendo nos mes na peticion y pa garantisa siguridad di nos participantenan , ta pidi tur hende pa mantene nos mes na man drechi di caminda durante e ida y buelta di e ruta aki. Pa e ruta aki tambe ta conta mescos pa bisti colornan cla, y Aruba Bank un bes mas lo pone extra luz. Pa parkeo por pensa canto di caminda dilanti e casnan di Malmokweg, saliña, y tambe mas cerca di Bakval, e caminda dilanti Marriot y Ritz Carlton. Mirando cu tin hopi biento, lo pone extra bari di sushi specialmente ariba e ruta aki cu ta canto di lama.
Tercer dia, cual ta diahuebs, dia 2 di Juni, e caminata lo sali for di Aruba Bank San Nicolas, y e ruta lo ta uno di 4.8 kilometer. E dia aki tambe tin e actividad semanal Carubbian, pues lo por bira extra druk ariba caminda. Ideanan pa parkeer ta e Bushalte, den caya mes, y Carnaval Village. Pa e ruta aki tambe ta conta e conseho di tene nos mes na man drechi di caminda pa siguridad di e participantenan.
Finalmente, dia 4, cual ta diabierna, dia 3 di Juni, e caminata lo sali for di Aruba Bank Camacuri y e ruta lo ta uno di 6.8 kilometer. Pa e ruta aki al igual cu esnan anterior ta pidi tur participante pa mantene e regla di keda na man drechi di caminda pa motibonan di siguridad.
Ariba tur ruta lo conta cu sosten di Cuerpo Policial, Rode Kruis, y tambe boluntarionan pa percura siguridad di tur participante.
E aña aki tin mas di 2500 persona cu a registra. Lo tin premionan atractivo pa e coredonan individual, pa e grupo di mas grandi, pa e grupo mas anima y pa e grupo miho uniforma.


text:
Partisipá komo kompania òf skol
Kiko bo ta gana ku BON DOET?
Ku partisipashon den BON DOET bo isla i bo empresa òf skol ta haña un impulso positivo. Bo ta fortifiká relashonnan lokal i bo ta duna un bon ehèmpel. Esei ta yuda bo imahen. Den bo empresa mes tambe bo por tin bentaha di dje, den forma di trahadó mas motivá, ku bista mas ámplio, ret di relashon nobo i atenshon positivo di medionan di komunikashon sosial ku lo bo haña siendo parti di e publisidat rònt di e evento notabel aki. Pa bo alumnonan esaki por ta un eksperiensha nobo, yudando un organisashon sosial, kisas nan promé partisipashon den trabou boluntario. Ademas di esei e ta un dia inspirativo i agradabel. I di e otro banda tin organisashon sosial ku danki na bo koperashon por realisá meta ku riba nan mes forsa nan lo no por a logra, òf kisas ku mashá difikultat.
Partisipá komo kompania
BON DOET ta un okashon ideal pa bo mustra ku bo kompania ta koperá pa logra un mihó ambiente di bida. Komo empresa bo por skohe por ehèmpel un djòp pa hasi huntu ku bo empleadonan. BON DOET ta un bon alternativa pa e ‘teambuilding’ tradishonal òf dia di rekreo i bo trahadónan ta haña abilidat i eksperiensha nobo. Pero komo empresa bo por hasi mas ku esei. Yuda hasi un djòp eksitoso ofresiendo bo produkto òf servisio gratis òf na preis redusí. Manera fèrf òf otro material, òf ko’i kome pa e boluntarionan. Tambe bo por aktivá bo ret di kontakto, reklutá bo klientenan òf bo relashonnan di trabou.
Partisipá ku bo skol
Klaro ku skolnan tambe por partisipá den BON DOET. Reuní un klas òf henter skol i yuda ku un djòp den boso bario. Pensa por ehèmpel riba un mèrdia di wega ku habitantenan di un kas di kuido, drecha un tereno deportivo òf hasi un beach clean up. Si tin grupo grandi, nos ta konseha pa tuma kontakto fo'i trempan.
Kon bo por yuda traha?
For di yanüari 2018 bou di e kònòpi “buska un djòp” lo tin kantidat di bon djòp na Boneiru ku mester di hende pa yuda ku nan. Ora bo skohe unu, mesora bo por buska kontakto ku e organisashon pa kordiná e trabou i kisas detay’é mihó.
Kuminsá un trabou bo mes?
Pa esaki bo por drenta den kontakto ku NGO Plataforma Boneiru. Por ta ku ya bo tin un idea kaba ken lo bo ke yuda ku algu. Pero bo por pensa algu tambe pa un organisashon ku kua un kolega di bo tin un relashon. E kas di kuido por ehèmpel kaminda un mayor ta hospedá, òf un skol speshal of pasadia di un yu ku limitashon. E krèsh òf klup di deporte kaminda un kolega sa yuda komo boluntario. Ey tambe por yuda kaba un djòp òf kuminsá ku inisiativa nobo. E organisashon di un djòp inisiá dor di bo grupo na promé instante ta den bo mes man. ATENSHON: Ta e organisashon soshal kaminda ta wòrdu traha so por inskribí online i bini na remarke pa aporte finansiero. Esunnan ku ta bin yuda traha no.
Bo ke sa mas?
Bo tin pregunta òf bo ke mas informashon? Ku plaser nos ta yuda bo. Manda un mail na ngoplatformbonaire@gmail.com òf yama: 717-2366.


text:
Klein Kòrsou
Klein Kòrsou ta un isla chiki un poko zuid-oost di Korsou. E largura di e isla ta mas o menos 2 kilometer y mei y e hanchura di mas grandi ta mas menos 750 meter. Klein Kòrsou ta prinsipal mente konosi pa fosfat ku tabata wordu hana ariba e isla. Na aña 1913 a stop ku ontginning di fosfat ariba e isla. Riba Klein Kòrsou tin un vuurtoren di 20 meter. Riba e bandera di e isla di Korsou tin un strea chiki ku ta simbola Klein Curacao.
Historia[editá | editá fuente]
E isla a wordu husa den pasado manera un luga pa wanta katibunan ku tin malesa prome ku nan yega riba e isla di korsou, tambe tabata dera e katibunan morto riba e isla. Na 1871 e minero merikano John Godden a yega riba e isla dor di un aksidente anto tabata eingelijk riba ruta pa bai Boneiru pa buska fosfaat, ora e la yega na e isla e la mira ku e tambe den un kantidat di fosfaat basta grandi. Di 1871 pa 1888 a mina mas ku 90.000 ton di fosfat hiba Oropa. E isla a keda un isla di piskado te ku a añanan 80 di siglo binti ora varios operadornan di boto a kuminsa hiba turista na e isla pa landa i sambuya.


text:
Deskargá e delaster versión di Google Sirbishi di VR archivo APK
Google Sirbishi di VR APK Deskargá: Google VR oferta di e Sirbishi digitalisa den e actividad di atendimiento pa our Sinsero i Curt app. Esaki ta kontené kapasidat ta asma di visualisa di notifikashon, miéntras ku na VR, parlamento di our Sinsero en kla auriculares i controleurs ademas di ku bo Drumi en kla calcula, i e ta drenta i pafó di VR app.
Our sinsero splicacion gana’t trabou si esaki a tuma lugá na dental Google Sirbishi di VR.
Desde uza esaki splicacion e jason ta disidí riba nos Google Fase di Trabou (Kondishonnan Di Trabou Di Google,
http://www.google.com/accounts/TOS) i Google commons Praten Tapa
(http://www.google.com/intl/en/policies/privacy/). Esaki splicacion e ta un Trabou manera ta describi den e Google
To i e fase relatie na e programa di software den nos Sirbishi e plan di uza esaki splicacion.
WAK TAMBE:-
- Sólido Strea ta Encarga di APK pa Android
- Sin e Borchi di Encarga di APK Pa Android
- Als APK Deskargá – Video Liber Jugadores & Di edits
- Karera Di Bista Gratis – E parti di Karera di motor Wega APK Deskargá
- Seis Arma Di Kandela: Vadillo Entrenamentu 2.9.0 h Plaka Mod Apk Deskargá
- It di kultura ta Encarga di APK
Google Sirbishi di VR Google LC
Previous Version:-


text:
E3 2017 tabata siman pasa y awe ICO a release nan analysis di e coverage pa e tres big conference cual ta Nintendo, Sony y Microsoft. E E3 di e aña aki tabata esun mas mira y shared en general, esaki ta paso esaki ta e prome E3 cu tabata open pa e genral public, si bo por a afford un ticket. E aña aki tabata tin rond di 49.000 articulo skirbi over di E3, compara cu 46.000 di aña pasa.
Na final e compania cu a sali gana a base di tanto covegare ta Microsoft cu casi 20.000 articulo. Esaki sigur ta danki na e reveal di e Xbox One X pero na final no tabata e console cu hende a sigui papia di dje. E consoles cu hende a keda papia mas di dje ta e original Xbox One (68.000 total reach), Playstation 4 (64.000 media reach) y Nintendo Switch (29.000 total reach).
Virtual Reality Ta un Trend Cu Ta Muriendo
Mane various tech news channel a predica y tambe tabata un tema durante The Next Web ta cu VR no lo wanta mucho mas y esaki ta danki na cuanto e lo costa pa por tin un VR system y e complicity pa develop algo pa VR. Mayoria compania y developers ta jumping ship pa AR tech vooral despues cu weganan mane Pokémon GO a bira un huge success. Playstation VR ainda tin e lead si den mundo di VR esaki ta paso te awo e ta esun mas user friendly y mas “affordable” compara cu HTC VIVE y Oculus Rift. Pero si mester compara e reach di e aña aki (4000 total reach) cu aña pasa (5000 total reach), bo por wak claramente cu hende nan a cuminsa perde interes pa papia over di VR, ni Fallout 4 VR of Doom VFR no por a spark un fire. Porta e HTC standalone VIVE nobo por trece un solution pa VR si e prijs ta bon.
Esaki tabata nos take riba e analysis di ICO over di platforms coevarge di E3 2017. Ki boso mes ta pensa di esaki? Dicon boso ta kere cu VR ta failing? Laga nos sa den e comment section akibou of riba Facebook y bo mes sa, danki pa lesa!


text:
Si bo ke traha na Entidat Públiko Boneiru, bo ta kontribuí ku un desaroyo duradero di Boneiru i na dunamentu di servisio na siudadanonan di Boneiru.
ENTIDAT PUBLIKO BONEIRU TA DEN FULSUIN DEN DESAROYO
Esaki ta e ekspreshon den nos manera di ataká ekonomia, sosiedat, kuido, siguridat i e kalidat interno di e organisashon.
Nos ta en buska pa nos direktoradonan i servisionan , hende nan ku talento, dinámiko, kolaboradónan dirigí riba resultado i riku na tuma inisiativa, ku ta komprondé nos sosiedat, nos idioma i kultura i ku lo ke traha ku nos pa duna forma mas aleu na Boneiru. Bo ta interesá?
General:
Komo kolaboradó na Entidat Públiko Boneiru bo ta konfiabel, riku na tuma inisiativa, loyal, koperashon dirigí riba resultado i servisio. Banda di esaki nos ta haña masha importante ku bo por papia papiamentu i konosé nos kultura i komprondé esaki. Pa e motibu aki nos ta invitá enfátikamente Bonerianonan i Antianonan, ku ta kumpli na e eksigenshanan pa ku e funshon, pa solisitá i pa sigui yuda nos na e desaroyo di Boneiru i nos organisashon.
Na Entidat Públiko Boneiru tin serka 300 kolaboradónan ku ta trahando na e 4 direktoradonan i e órgano gubernamental. E kolaboradónan ta pone nan mes pa asina nan por realisá e Programa di Gobernashon 2016-2019 di Kolegio Ehekutivo i di e suidadanonan.
Na e momentu aki tin vakatura habrí:
Afdelingshoofd Communicatie & Protocol
Pa pregunta i / o informashon bo por tuma kontakto ku e siguiente konseheronan di personal:
Tel. +599 717 5330 ext. 509/272
Keda tuma nota di nos wèpsait pa desaroyonan nobo òf manda un solisitut habri kompaña ku un karta di motivashon i cv pa personeelszaken@bonairegov.com


text:
Señora a baha cura di cas cu auto
Diasabra 1:30 di madruga un señora coriendo un Toyota Levin a perde control dal den cura di cas riba caminda di Rooi Bosal. E otro...
Chauffeur ta bolter pickup na Franse Pas
Diabierna 10:15 di anochi chauffeur di pickup A-28690 lo a bira malo tras di stuur, perde control y bolter e vehiculo riba caminda di...
Cacho ta pone hoben accidenta cu quadracer
Diabierna anochi alrededor di 7:45 a sosode un accidente banda di e crusada di Ayo rock formation. E hoben riba un quadracer a keda sorprendi...
A fayece Candido Boekhoudt
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil,...
Ta teme pa bida di chauffeur den accidente na Generaal-Majoor de Bruynewijk
Source: 24ora http://24ora.com/ta-teme-pa-bida-di-chauffeur-den-accidente-na-generaal-majoor-de-bruynewijk/
Chauffeur gravemente herida den accidente na Generaal-Majoor de Bruynewijk
Diabierna atardi chauffeur di pickup Ford A-28115 tabata coriendo cu velocidad halto den un hanchi small den caminda di Savaneta pa Generaal-Majoor de Bruynewijk...
A fayece Willem Richard Webb
Bo a bay cu e silencio di anochi riba e hala di tempo, pa un mundo miho unda cu lo ta bo eterno luga...
A fayece Hireno Efrain Jurado Geerman
Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil,...
A fayece Jahaira S. Cabral
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil,...
Chauffeur no a wak pickup su dilanti
Diabierna atardi laat ongeveer 6:50 chauffeur di un Yaris A-32763 no a calcula distancia of tabata na stuur sin paga tino riba trafico su...


text:
Den fin di siman a sosode un caso straño. Un homber di edad resepta a accidenta riba e caminda pa Conchi. E tabata perdi aparentemente.
E auto pa cuminsa no ta un auto pa e area bruto. Dor cu e persona tabata perdi el a keda drenta cada biaha area mas malo te cu el a kibra of causa basta daño na e auto. Polis a wordo avisa. Ta menciona di un persona di 90 aña. Polis a topa cu e personal di Parke Arikok y eynan a atende pa bay na e sitio. A logra yuda e homber y despues hibe su cas. E auto a keda den Parke Arikok tur kibra. Durante dia a bay purba sake di eytras. Danki Dios nada mas serio a sosode cune.


text:
WILLEMSTAD,—-Den kasi tur kas rònt Kòrsou mainta ta kuminsá ku e zonido di un bleki di NESCAFE Colombian Blend ku ta wòrdu habrí i nos yunan di Kòrsou ta disfrutá di nan kòpi di kòfi. Nos por bisa ku kòfi NESCAFE ta di Kòrsou. E bleki di NESCAFE Colombian Blend ta un tradishon den kada kas i den nos bida ku durante e delaster 80 anan nan ta dunando nos un dushi aroma, sabor i kalidat di kòfi pa saboriá.
Awor e sabor di NESCAFE Colombian Blend ku tantu nos gusta ta bini den un bachi nobo ku a bira un bòter di glas. E glas aki ta mihó pa nos medio ambiente debí ku fásilmente lo por resiklá esakinan.
Pa selebrá e kambio aki djasabra 12 di mei último distribuidor di NESCAFE, Martijn Trading, a organisá un mainta na Wilhelminaplein den Punda kaminda un i tur por a pasa pa sera konosí ku e bòter di glas di NESCAFE Colombian Blend i disfrutá di un kòpi di kòfi i un pasapalu.
Tambe tur hende por a trese nan etikètnan di bleki ku semper nan tabata spar pa kambia esaki nan pa asina nan risibí nan bòter di glas di NESCAFE Colombian Blend grátis. Tambe tabatin e oportunidat pa tira e etikètnan ku a sobra den un buzon ku chèns pa gana diferente premionan di sèn kèsh.
Tabata un mainta hopi agradabel i dushi ku animashon musikal di Norman Moron & Friends ku a sa di entretené tur ku tabata presente. Esaki sigur a trese hopi moveshon den Punda. Martijn Trading ke yama danki na tur ku a bini na e selebrashon di NESCAFE Colombian Blend su bòter di glas.


text:
Minister President, Sra. Evelyn Wever-Croes ta anuncia e proyecto AREA, Aruba Re-Imagined Areas, pa desaroya nos centronan di ciudad. Como parti di e plan nacional di innovacion, AREA, lo ta un iniciativa pa explora areanan unda tin oportunidad pa innova na Aruba y na mes momento trece actividad economico den nos cuidad nan comercial, manera Oranjestad y San Nicolas.
Gobierno su vision pa Aruba ta pa crea un isla lider den innovacion y conoci rond mundo, pa su desaroyo duradero. Trahando hunto, innovacion lo mehora productividad y lo ta e motor tras di desaroyo socio-economico y duradero. Ademas pa medio di e iniciativa aki nos lo inverti den e potencial di nos hendenan y catalisa innovacion den nos districtonan y trece bida bek den nos cuidadnan principal.
Pa soluciona e reto nan local y crea un districto sostenibel, e aspecto mas crucial ta e infrastructura digital pa encurasha creatividad y colaboracion entre habitantenan. P’esey, e proyecto AREA lo colabora cu diferente instancianan den sector publico como sector priva pa crea un ambiente pa yuda encurasha desoroyo social, innovacion, creatividad, cu lo trece crecemento economico.
E proyecto AREA lo incorpora elementonan di ‘Smart Cities’, cu e meta pa crea un area energetico, pa haci compras, recrea, y pa comercio en general. E concepto di ‘Smart Cites’ lo inclui aspectonan di sostenibilidad, accesibilidad, coleccion di informacion, un infrastuctura digital, interconectividad di aparatonan via internet pa colecta informacion esencial (‘internet of things’, por ehempel sensors pa midi trafico, sonido of aparato pa midi calidad di aire). Ademas di esaki, lo crea un mapa digital di e districto, lugarnan pa encuentronan creativo, viviendanan economico pa hobennan profesional, actividadnan pa comunidad, pa nos grandi y chikitonan, jardinnan publico, agricultura urbano y esaki ta solamente e comienso.
E prome fase di AREA lo enfoca riba e districtonan di Oranjestad y San Nicolas. Lo crea un plan di desaroyo pa e proyecto hunto cu tur stakeholders y tambe comunidad por medio di un proceso participatorio.
Den cuadro di esaki nos ta invita un y tur pa tuma parti den nos encuentro den e districto di Oranjestad dia 22 di mei 2018 di 6:30 pa 9or di anochi na Cosecha Oranjestad. Nos segundo encuentro lo tuma lugar den e districto di San Nicolas dia 23 di mei 2018 di 6:30 pa 9or di anochi na Cosecha San Nicolas.
Colaboracion cu e comunidad di Oranjestad y San Nicolas ta importante pa crea un plan unico y innovativo pa enrikece e actividad economico den e districtonan aki. Pa mas informacion por tuma contacto cu Gabinete Wever-Croes via nos pagina Facebook.


text:
Un turista B.C.C., ta yega na warda di polis pa entrega denuncia di su dos telefonnan cu a wordo horta. Ta trata di un Apple iPhone 6S color roos y un iPhone 7, color zilver. E telefonnan aki a wordo horta for di ariba beach door di desconocinan, den oranan di marduga.
E cabayero a declara cu e por a localisa e telefonnan via e aplicacion Find my phone.
E caso ta bou di investigacion.
Desconocinan ta bay cu dos iPhone di turista
Un turista B.C.C., ta yega na warda di polis pa entrega denuncia di su dos telefonnan cu a wordo horta. Ta trata di un Apple iPhone 6S color roos y un iPhone 7, color zilver. E telefonnan aki a wordo horta for di ariba beach door di desconocinan, den oranan di marduga.


text:
Edishon #2
Dos a bai i dies a keda! Bo a para ketu i pensa ku ya kaba e di dos luna di aña a pasa asina lihé? Para ketu i tuma un momentu pa wak bek i reflehá. Dos luna a bai i dies a keda! Via Transishon tei atrobe i ta karga ku informashon interesante, bunita i balioso. Nos ke sigui enkurashá bo pa manda bo preguntanan, remarkenan i ideanan pa nos pa
Via Transishon | Ministerio di Tráfiko, Transporte i Planifikashon Urbano
asina nos por informá bo mas mihó na info.vvrp@gobiernu.cw. E via transishon aki lo kubri diferente tema interesante manera: - Workshop riba Seguridat di nos Haf - Domein ku tremendo eskurshon i training - ‘Media Offensief’ di C&V - Jenni: 35 aña den servisio di Gobièrnu!
1
Warda Kosta Merikano ku Workshop riba Seguridat di Haf na MAC Nos koleganan na Outoridat Marítimo di Kòrsou resientemente a risibí un training sumamente interesante serka Warda Kosta Merikano. E training tabata tokante seguridat di nos Haf i tambe partisipantenan a hasi un ehersisio di kon pa manehá emergensia. E training tabata for di 27 di febrüari te ku 1 di mart.
(CPS), Kuerpo Polisial i tambe Duana. E workshop a kubri kódigonan internashonal di Seguridat di Barku i Hafnan, responsabilidatnan di Warda Kosta, kon pa analisá riesgonan di seguridat i otro asuntunan di seguridat di haf manera entre otro seguridat di barkunan krusero. Direktor di MAC, Sr. Sierhuis, huntu ku e Kònsùl Merikano Sra. Valerie Belon a entrega sertifikado na tur e partisipantenan na final di e training. Durante di e seremonia aki Sra. Belon a enfatisá e importansia di e relashon ku tin entre e industria marítimo aki na Kòrsou i esun Merikano.
Huntu ku nos koleganan di MAC tabata tin tambe representantenan di Curacao Ports Authority (CPA), Refineria Isla, Kuerpo di Bombero, Curacao Drydock Company, Warda Kosta di Karibe Hulandes, Curacao Port Services
Via Transishon | Ministerio di Tráfiko, Transporte i Planifikashon Urbano
E training tabata un éksito total i e oportunidat tremendo pa sigui desaroyá e relashon entre warda kosta merikano i mundu marítimo di Kòrsou
2
Domeinbeheer ku tremendo eskurshon i training! Domeinbeheer rumbo pa ekselensia den un afan pa sigui tin bon laso di komunikashon i trabou interno, a organisá djaweps 21 di febrüari, un eskurshon kombiná ku teambuilding pa nos koleganan na Domein.
lunch, i a kontinuá parti atardi ku sekshon di Teambuilding. Durante di e training aki a repasá logronan di e aña ku a pasa, i fiha meta i direkshon pa aña 2013.
Meta di e dia aki tabata pa por duna tur empleado informashon tokante di proyektonan ku domeinbeheer ta trahando riba dje pa adelanto di nos komunidat.
E proyektonan ku nan a bishita, ku splikashon amplio di desaroyadonan ta: Piscadera Harbour Village, C-tex, Zen city , i Montaña abou.
Ku e salida aki, Domeinbeheer ta sigui duna importansia na un bon laso di komunikashon tantu interno komo eksterno i kontinuá ku motivashon di tur Domeiners, pa por sigui duna mas mihó servisio na komunidat, i sigui traha riba mas proyektonan pa nos komunidat.
Seguidamente e tim a sigui pa Amazonia pa einan nan topa ku Minister Balborda i Direktor di Sektor Sra. Gonzalez Manuel. Akinan nan por a disfrutá di momentunan sosial huntu durante
Via Transishon | Ministerio di Tráfiko, Transporte i Planifikashon Urbano
3
‘Media-offensief’ Komunikashon ta algu sumamente importante, tantu komunikashon interno komo komunikashon eksterno. Den e kuadro, aki i ku e medidanan ku ta introdusiendo, ta mas importante ainda pa gobièrnu komuniká di un forma transparente i komprendibel pa henter komunidat. Ta importante pa pueblo komprondé dikon mester tuma e medidanan i kiko e ta nifiká pa nos i pa Kòrsou den futuro. Riba petishon di Konseho di Minister, Komunikashon i Informashon (C&V) ta kuminsá ku un asina yama ‘Media-offensief’. Kiko ta ‘Media-offensief’? Mediaoffensief ta un strategia den kual un organisashon, den e kaso aki nos komo gobièrnu, ta aserka Medionan di Komunikashon na un manera hopi mas agresivo pa duna nan informashon di diferente tópiko relashoná ku maneho di gobièrnu. Aki ta trata di loke nos ta yama di un asina yamá ‘free publicity’. Kon e ‘Media-offensief’ lo bai ta? C&V a traha afsprak ku diferente medio di komunikashon pa, den un kantidat di talkshows durante henter siman, duna informashon.
Via Transishon | Ministerio di Tráfiko, Transporte i Planifikashon Urbano
Minister por skohe pa bai tambe, dependé e tópiko, ku un eksperto riba e materia. C&V den koperashon ku e Account Manager di Komunikashon di kada Ministerio huntu ku e kolaboradó PR di Minister ta traha e sitanan pa mandatarionan. Den kua programa Ministernan ta duna informashon? Por spera diferente Minister mas frekuentemente den programanan manera entre otro Bon Nochi Kòrsou na TeleCuracao FM, Kòfi i Notisia na CBA, Splendor di Dia na Radio Hoyer, Nieuwsweek na Dolfijn FM i hopi mas. Kon lo informá nos komo ámtenar? Den VVRP nos lo sòru pa abo komo ámtenar ta bon na altura di tópikonan aktual i importante via di emailnan titulá 'VVRP News' ku ta duna informashon. Mas informashon. Pa mas informashon, reakshon i/òf idea, bo por mail nos libremente na info.vvrp@gobiernu.cw. Nos tin hopi informashon kaba i ta ansioso pa kompartí esaki ku bo. Pues hasi uso di nos email adrès awe mes!
4
Jenny: Selebrando 35 aña den servisio di Gobiernu Nos tin diferente kolega ku ta selebrá kantidatnan grandi aña den servisio. Nos ta apresiá kada unu masha hopi mes! E biaha aki nos ke duna atenshon na un di nan ku ta masha konosí! Sra. Roxienne “Jenny” Albertina resientemente kumpli 35 aña di servisio komo un empleado públiko. Jenny ta konosí komo un kolega ku ta yuda, sostené i preokupá pa ku situashon di su koleganan. Ningun tipo di trabou no ta un problema pe, debí ku e ta siña i komprondé kualkier materia hopi rápido. Durante dje 35 aña di servisio e la funshoná komo kordinadó di diferente proyektonan, konsehero di vários mandatario, duna training komo fasilitado i trainer, i aktualmente e ta den e funshon di kolaboradó di maneho den e Ministerio di Tráfiko, Transporte Públiko i
Via Transishon | Ministerio di Tráfiko, Transporte i Planifikashon Urbano
Planifikashon Urbano. E la sigui masha hopi training i estudio, debí ku e ta kere ku un hende mester keda traha riba su propio desaroyo konstantemente. Su lema ta “ku nunka no ta lat pa siña”! E ta kere ku un hende no mester ta perfekto, pero si tin di traha pa logra “ekselensia i éksito” den tur loke e ta hasi”. E ta remarká ku kada hende mester sa ta kua ta su debernan i tambe su derechinan. Jenny ta konosí tambe komo un persona ku ta sirbi nos komunidat den su totalidat den diferente otro tipo di funshon. Di parti di Ministerio di Tráfiko, Transporte Públiko i Planifikashon Urbano nos ke felisitá Jenny ku su hubileo i ke yam’é danki pa tur loke e la nifiká pa Gobièrnu di Kòrsou i tambe nos komunidat.
5
Newsletter di Ministerio di Trafiko, Transporte i Planifikashon Urbano
Published on Mar 19, 2013
Newsletter di Ministerio di Trafiko, Transporte i Planifikashon Urbano


text:
MANGUSA A kibra record na Kòrsou ku un fli di kasi 50 meter!
Diadomingu ku a pasa ei den e competensia di ABCC (Aruba, Boneiru Curaçao y Colombia) organisá dor di Fundashon Fli Kòrsou,
tabata hopi impreshonante kon e team di MANGUSA a kibra record y asina skirbi un pagina di historia di Fli na Kòrsou. E fli di caha tabata tin un midí di 49.90 meter!
MANGUSA team PABIEN!
Klèk aki pa mira e video
WEBSITE NOBO!
Bon Biní na e website nobo di CuracaoKites.com !
Awe 24 di märt nos ta introdusí un website nobo. Te ainda e website ta bou di konstrukshon. Nos ta spera di komplase tantu personanan ku a pidi pa hanja más informashon y más rapido. Asina nos ta bai incorpora Medianan Social, komo FACEBOOK, Youtube, Twitter, etc. pa hasie mas fasil pa kontakto. Tambe nos ta bai extende un manera pa hasi Live streaming video posibel, pa asina rònt mundu por mira bibu y direkto eventonan di Fli na Kòrsou. Nos ta spera di kompletá tur e esakinan den e próximo dianan.Keda Pendiente.
Laga Nos Sigi Ku e Vuelo!


text:
Un biaha mas e conferencia di ATCA cu ta bon bishita di parti di e partnernan di Merca y Canada. E mercado Norteamericano ta lidera e turismo di nos pais, cu mas di mas di 70% di tur bishitante. E entrada den turismo ta wordo genera for di e mercado aki. Minister di Turismo, Sr. Danguillame Oduber ta amplia mas ariba e conferencia aki.
E base di e eventonan aki ta uno hopi importante pa brinda informacion y comparti e vision di gobierno hunto cu ATA unda lo kier hiba turismo. Den e conferencia tambe ta envolvi tur e topiconan di kico ta pasando na Aruba, con nan ta bezig desaroyando e turismo, kico ta den e pipeline pa asina e socionan ta keda na altura pa ora nan bende Aruba, cu e Mericanonan kier bin Aruba, nan sa kico ta pasando na Aruba.
Pero mas importante ainda ta cu nan ta diversificando en mercado na Merca caminda cu nan ta bezig ta habriendo dos rutanan directo nobo for di Dallas y otro for Chicago. Tambe kier explora door di habri otro destinacion manera Denver, Colorado y Kansas City cu sigur ta un mercado hopi potencial. Esaki ta cuadra cu e modelo di vision cu tin como gobierno pa keda habri e mercado den Merca y keda percura pa sigui atrae turistanan di calidad.
Pa ultimo Minister di Turismo a manifesta di ta sumamente contento y cu ta gradici ATA pa organisa e conferencia aki cu sigur ta hopi exitoso. Pa loke ta e gastonan cu apertura di e vuelonan nobo por a trece, e mandatario a expresa cu normalmente ora ta habri un ruta esaki ta un proceso cu por dura lunanan of aƱanan. Pero naturalmente ta bay trece algun gastonan cun’e.


text:
Ingles
- E articulo aki ta skirbi na papiamento. Lo ta aprecia si por mantene e articulo aki na estilo di papiamento.
Ingles ta un idioma West German, Indo-europeano cu ta origina for di Inglatera y ta e idioma maternal di e mayoria di hende na Estados Unidos (Merca), Gran Britania, Australia, Canada, New Zealand, Irlandia y e parti di Caribe Anglofonico. Nan ta uza e idioma extensivamente como un di dos idioma y tambe como un idioma oficial mundialmente. Specialmente den e paisnan perteneci na e Mancomunidad Britanico di Nacionnan (Common Wealth of Nations) y den hopi organisacion internacional.
E idioma Ingles moderno tin biaha ta hay'e como e prome lingua franca global. Ingles ta e idioma internacional dominante den e areanan di comunicacion, ciencia, negoshi, aviacion, entertenimento, radio y diplomacia. E influencia di e Imperio Britanico ta e prome motibo con e idioma inicialmente a plama hopi mas leu cu e Islanan Britanico. Desde e di Di Dos Guera Mundial e crecemento influencial economico y cultural di e Estados Unidos a adopta e idioma Ingles.
Un conocimento bibo di e idioma Ingles ta rekeri den cierto area, profesion y ofishi. Ta p'esey tin mas cu un biyon di hende cu por papia Ingles den na un nivel basico. Ingles ta un di e seis idiomanan oficial den e Nacionnan Uni.


text:
Author Archives: boletinaruba
Quick video: preocupacion pa loke banco central a trese dilanti
Quick video: Comerciantenan ta aporta na juda adictonan ambulante
Quick video: Projecto pa juda adictonan ambulante den oranjestad
Quick video: Descriminacion den ponemento di luz
MINISTERIO PUBLICO”(M.P.) , TA KICO MAS BO MESTER PA HACI BO TRABAO
“MINISTERIO PUBLICO”(M.P.) , TA KICO MAS BO MESTER PA HACI BO TRABAO??? E CUESTION DI LADRONCITA DI TERENO AKI , A BIRA DI MAS !!! PARCE CU M.P. A BIRA CIEGO Y SORDO ??? TUR DIA TA DRENTA MAS Y MAS INFORMACION , UNDA TA PAPIA DI E TRIO MIKE ...Read More »
Quick video: Sabana Grandi ta sclama pa ayudo
Quick video: A cuminsa trabao preparatorio pa PPP project
Quick video: Seguridad ta importante den aviacion pa AAA
Quick video: Caso malversacion placa na compania di telefoon no ta cla
Quick video: Mester registra suma di donacion di 3000,- na partido politico
Quick video: Reunion riba integridad a keda cancela
Quick video: Lo prepara pa tuma medida di retencion di salario
Quick video: Mayoria kliente a paga na number di auto 2017
Ora den un pais gobierno ni su institutonan no ta functiona
Ora den un pais gobierno ni su institutonan no ta functiona na un manera debido mas y ta sacudiendo e fundeshi di nos democracia no ta keda pueblo nada otro cu exigi pa esun cu mester actua pone man ariba e ladron, corupto, sinberguenza y burdugonan, pasobra e degeneracion, ...Read More »
Tussenpersoon deteni den investigacion penal di minister Croes
Awe a detene e tussenpersoon J.F. ribasospecho di actieve ambtelijke omkoping den e investigacionpenal “Ibis”, den cualentreotro, minister Paul Croes ta wordosospecha di corupcion (ambtelijke corruptie), maluso di function y traficacion di hende. J.F.ta trahacomotramitador di permiso. Tramitadornan di permiso ta personanancu tin comoprofesion of cu tin uncompaniacu ta ...Read More »
Bon pa tuma di e info aki !!
The Netherlands Is Preparing Possible Evacuation Of Its Citizens In Venezuela WILLEMSTAD – The Netherlands is preparing for a possible evacuation of the Dutch citizens currently residing or working in Venezuela. The reason is the increase in social unrest in the South American country. ...Read More »
Kiko ta pasando cu e objectividad, neutralidad di ” nos” Banco Central
Kiko ta pasando cu e objectividad, neutralidad di ” nos” Banco Central”.?????Dia a anuncia e 10 mulina nan di biento na Urirama cu te awe ni fu ni fa y cu Valero a ser libra di paga belasting nan di casonan cu nos gobierno a gana den corte di fuera ...Read More »
Awor si e locura di e circo ta completo.!!
Awor si e locura di e circo ta completo.!! Ministerio publico ta laga detene un tramitador cu lo a paga, logicamente pa e paga e mester a cobra.!!!Ken ta firma ” ontheffing” e tramitador of e ministro.???? Ta e cos nan aki ta haci e confianza den ministerio publico ta ...Read More »
“MINISTERIO PUBLICO” (O.M.) ; TA “BASTA AWOR”
“MINISTERIO PUBLICO” (M.P.) ; TA “BASTA AWOR” !!! TE UNDA TA KEDA “PASIVO” ??? CORUPCION DEN DIA CLA ,TA SIGUI !!! HEDGING – TERENO -RENOBACiON HOSPITAL – BUSHIRI – PERMISO – LEDLIGHTS – SEGURO di STUDIANTE – RADARNAN – GREEN CORRIDOR etc…!!! MINISTERIO PUBLICO ; “CULPABEL di un AVP GOBIERNO ...Read More »


text:
MINNEAPOLIS, Merca – Philadelphia Eagles diadomingo anochi a derota e campeon defensornan , New England Patriots, 41-33 pa asina conkista su prome titulo di Super Bowl den futbol Mericano.
E victoria di Eagles, cu a perde Super Bowl na 1981 y 2005, ta e cierre di un racha sorprendente cu a cuminsa cerca di e final di e temporada y cu hopi a kere di ta inconcebibel ora cu e “quarterback” of pasa e titular Carson Wentz a sufri un lesion cu lag’e pafo di campeonato na December ultimo.
Eagles cu a perde un punto cerca di e final di e ultimo kwartaal, a bay dilanti 38-33 ora cu e quarterback Nick Foles a manda un pase pa Zack Ertz, cu a anota tirando su mes den e zona di anotacion. E hugada a wordo revisa pa e huesnan, cu despues a ratifica esaki.
Philadelphia no a probecha ora cu despues e kier a marca dos punto y a laga e porta habri pa Patriots supera ora cu tabata falta algo mas di dos minuut y mei pa e wega caba.
Pero den un wega unda cu ambos ofensivo a move pa e campo sin gran esfuerso, Brandon Graham di Eagles a kita e bala for di e man di Tom Brady di Patriots y Derrick Barnett a recupera esaki pa Philadelphia.
Eagles a marca un bentaha di ocho punto y cu depues a stroba Patriots di haci un hugada cu lo por a empata e partido na ultimo minuut.
Despues di e partido, Foles a wordo eligi Most Valuable Player.
Philadelphia Eagles a conkista su prome titulo di Super Bowl
MINNEAPOLIS, Merca – Philadelphia Eagles diadomingo anochi a derota e campeon defensornan , New England Patriots, 41-33 pa asina conkista su prome titulo di Super Bowl den futbol Mericano.


text:
ORANJESTAD (AAN): Diadomingo awor, dia 27 di maart 2011, Fundacion pa Talento Musical “Donny Laclé” ta presenta su Concierto Dominical, su concierto di tur fin di luna. E concierto aki ta existi 11 aña caba y ta masha popular.
Manera semper e concierto aki ta tuma luga den “The French Steak House” di Manchebo Beach Resort & Spa, di 11.00 or mainta te 13.00 or.
Diadomingo awor e concierto ta habri cu Tipico Alegre Cadushi Largo cu ta bou di direccion di Andres (Mo Dechi) Werleman. E grupo aki ta toca musica tipico Arubiano y ta consisti di musico di tur edad cu tin e talento di entusiasma publico. Tipico Alegre Cadushi Largo a gana cuater premio den e ‘Festival di Dande’ di 2010: el a sali number tres di Dande, el a sali na prome luga cu tumba di fin di aña (propio composicion), na prome luga cu wals (propio composicion) y na di tres luga cu cancion tipico. Den e ‘Festival Un Canto pa Himno y Bandera 2011’ e grupo a bay final cu tres participante.
Siguientemente e cantante popular hoben Jonathan Croes ta presenta algun cantica. Jonathan ta e ganado hubenil di e ‘Festival Un Canto pa Himno y Bandera 2011’. Ta interesante pa sa, cu Jonathan a participa exitosamente na diferente festival. Dos cantica di Jonathan lo ta compaña pa Tipico Alegre Cadushi Largo.
Pa clausura e concierto aki a haya cooperacion di Trio Los Arubeños cu no mester di introduccion. E trio aki cu ta consisti di Rey Lampe, Mario Croes y Catey Werleman ta existi sigur un cuarenta aña. E harmonia di bos di e tres cabayeronan aki ta masha admira.
E comision organizado ta invita pueblo henter pa bin pasa un mainta alegre y sano cu bon musica.
Entrada ta gratis, pero manera semper ta pidi un contribucion pa nos hobennan talentoso.
Sea asina bon di yega trempan, pa haya un bon luga di sinta y pa no perde nada di e concierto aki.


text:
MINISTER DI DESAROYO EKONOMIKO STEVEN MARTINA A REUNI KU ALGUN REPRESENTANTE DI SEKTOR EMPRESARIAL TOKANTE E IMPAKTO DI E SANSHON DI PRESIDENTE VENEZOLANO
WILLEMSTAD- Minister di Desaroyo Ekonómiko a yama algun empresario pa partisipá na un deliberashon ku karakter di urgensia pa asina haña un bista di kon nan a keda afektá dor di e desishon resien di presidente Venezolano.
Representantenan di supermerkadonan, importadónan di fruta ku berdura, sektor di energia, zona franka, transporte, turismo, haf i aeropuerto a bin huntu pa deliberá i mobilisá. “Venezuela ta asina serka, pues den un par di ora tin produktonan manera fruta, berdura i piská fresku riba merkado pa nos konsumo” asina un di e empresarionan importadó a trese dilanti.
Pa e motibu aki e desishon resien di e presidente Venezolano pa sera fronteranan tin efekto inmediato riba e fluho di produktonan for di e merkado ei. E supermerkadonan a buska i ta buskando alternativanan riba merkadonan Dominikano i Colombiano: “pero e problema ta e transporte ku ta duru muchu largu i si mester trese e produktonan ku avion esaki ta influensiá e preis di e produktonan”, asina e empresarionan a sigi bisa.
Minister Steven Martina a indiká di ke sinta ku tur importadó pa wak kon di un forma kolektivo por yega na un akuerdo pa trese merkansia i asina mantene e gastunan bou di kontrol.
Un di e konklushonan ku por saka for di e enkuentro aki ta ku empresanan ya tin nan planan di kontingensia i ta aktuando kaba den preparashon pa si e Presidente disidi di prolongá e sanshon. Pero a bin dilanti tambe ku mester kita for di e dependensia di Venezuela i buska otro merkadonan i sera tratadonan ku paisnan pa garantisá kuminda pa nos mes i pa esnan ku ta bishitá nos. Den e kuadro aki Minister Martina a informá ku ya a start kombersashonan pa sera akuerdonan komersial ku Repúblika Dominikana, Colombia i Caricom i ku esaki lo duna nos akseso na mas diversidat di merkado.
Meta primordial di e reunion tabata pa haña un mihó bista kiko ta e impakto real di e desishon aki riba pa nos pais. Pa medio di e reunion aki e Ministerio por a skucha di e diferente kompanianan kiko kada kompania a/ta hasi pa ku e situashon i kiko ta spera di parti di Gobièrnu di Kòrsou.
Minster Martina ta kontentu i gradesido ku e respuesta rápido di e empresanan. E Ministerio lo sigi monitor e situashon i ta sigi prepará pa habri mas merkado i eliminá e dependensia di e merkado Venezolano. “Nos ta keda pendiente pa e resultado riba nivel diplomátiko i di e reunion ku lo tuma lugá na Aruba djabièrnè awor tokante e situashon aki (kaminda Kòrsou, Aruba, Boneiru i Venezuela lo reuní). Kual sea e resultado lo tuma pasonan pa sigurá kontinuidat di e fluho di produktonan alimentisio pa nos merkado.


text:
Kòrsou ta bria den Sports Illustrated Swimsuit 2017
WILLEMSTAD- 15 di febrüari 2017 – Kòrsou, e isla kolorido, parti di e islanan ABC, famoso pa su playa- i kostanan chikitu i pintoresko meimei di baranka, arkitektura europeo impreshonante i beyesa natural úniko, ta esenario di e tan antisipá Sports Illustrated Swimsuit 2017. Sports Illustrated Swimsuit, ku un alkanse sin presedente di mas di 60 mion lektor rònt mundu, a bolbe na su tradishon di mustra e playanan di mas eksepshonal na mundu; e presioso awanan blou di Kòrsou ta lusi den e edishon ku ta bira disponibel awe tantu den tiendanan komo online i riba plataformanan móbil.
Photo Credit: Ben Watts_SPORTS ILLUSTRATED
E isla chikitu pero yen di bida akí den zùit di Karibe Hulandes esta Kòrsou ta i ta keda un di e islanan di mas eksepshonal na mundu, ku un sinfin di opshon pa tur tipo di bishitante. E tim ku a biaha pa Kòrsou pa ehekutá e ‘photo shoot’ a eksplorá fòrti di 300 aña i e kolorido sentro di siudat Willemstad, saboriá platonan delisioso na e establesimentunan lokal i relahá na un di e mas di 35 playanan presioso di e isla, tur kaminda na Kòrsou a topa paisahenan sensashonal.
‘Swimsuit tabatin mas di 30 aña sin bishitá Kòrsou!’, segun MJ Day, Asistente di Editor Gerente pa SportsIllustrated Swimsuit. ‘Su karakterístikanan úniko, entre otro e edifisionan bunita i kolorido den sentro di Willemstad, ta distinguié di tur otro isla den Karibe. El a resultá di ta e sitio ideal pa nos fotógrafo, Ben Watts, ku gusta saka potrèt den ambiente kolorido i vibrante pues tabata un kombinashon perfekto.’
Ku bista riba e awanan blou-bèrdè di laman Karibe, e históriko i elegante Avila Beach Hotel na Kòrsou a duna bon biní na e tim i modelonan tòp di SI Swimsuit: Vita Sidorkina, Rose Bertram, Samantha Hoopes, Barbara Palvin i Myla Dalbesio pa e ‘photo shoot’ di 2017. Avila Beach Hotel su santu blanku i su playa privá amplio a brinda e sitio ideal pa e ‘shoot’ di dos siman na enkargo di e fotógrafo veterano, Ben Watts.
‘Ta konosí ku Sports Illustrated Swimsuit ta skohe e destinashonnan di mas interesante na mundu pa hasi shoot, i ta un onor ku nan a skohe nos pa e edishon akí,’ segun Eugene Rhuggenaath, Minister di Desaroyo Ekonómiko di Kòrsou. ‘Kòrsou ta un hoya skondí den sur di Karibe, i nos ta animá e lektornan di e revista pa den futuro serkano bin wak pa nan mes, e playanan sin igual, hendenan amabel, kushina variá, kultura riku i herensia kultural outéntiko di nos isla.’
Photo Credit: Ben Watts_SPORTS ILLUSTRATED


text:
Malaysia
Malaysia ta un monarkia konsitushonal federal den Asia Sudeste. E ta konsistí di diestres estado anto tres teritorio federal anto e tin un superfisio total di 329,847 kilometer kuadrado. E ta separá dor di e Laman di Sur China den dos region, Malaysia Peninsular anto Bornio Malayiko (tambe konosi komo west i ost Malaysia respektivamente). E ta grens via tera ku Thailandia, Indonesia, anto Brunei, anto e tin grensnan martitimo ku Singapura, Vietnam, anto Filipinas. E siudat kapital ta Kuala Lumpur, pero Putrajaya ta kaminda e gobiernu federal ta sintá. E poblashon di 2016 tabata mas ku 31 mion.


text:
ORANJESTAD (AAN): Diahuebs un biaha mas Hues mester a pospone e caso contra e trio muher Hulandes W.V., R. K. y S.O., kendenan ta worde sospecha di a transporta mas cu 14 kilo di cocaine.
Manera DIARIO a publica, ayera mainta e trio aki mester a presenta atrobe dilanti Hues pa sigui cu e caso di transportacion di mas cu 14 kilo di cocaine cu ta sospecha nan dje.
Na December 2016 a pospone e caso na momento cu un di e sospechosonan, R.K. a mustra Hues cu contrario na loke S.O. ta bisa cu e no sa, e tin prueba cu S.O. tabata sa di e transporte. S.O. na su turno a bisa cu tur e cos aki ta un set up contra dje. Esey a haci cu Hues a dicidi di laga autoridad na Hulanda scucha dos testigo.
TRANSPORTA MAS CU 14 KILO DI COCAINA:
Na December 2016, Fiscal a acusa e trio Hulandes aki cu riba 6 September 2016, hunto y intencionalmente nan a transporta 14.130,6 gram di cocaine cu tabata parti den diferente maleta. Ta asina cu tin un mucha di 4 aña tambe, esta yiu di W.V. pero el a worde hiba Casa Cuna.
Ta asina cu Hues a ordena pa laga scucha dos testigo na Hulanda. Ayera mainta a resulta cu ainda no a scucha e dos personanan aki. A bolbe pospone e caso.


text: BIJBEL KOPEN gratis verzending! Herziene Statenvertaling, Anderstalige Bijbels, Buitenlandse Bijbels, testamenten, evangeli?n, traktaten, CD's, DVD's, evangelisatiekalenders en ander evangelisatiemateriaal in meer dan 160 talen. Voordelig aangeboden ter bevordering van evangelisatie. Engelse Bijbel, Franse Bijbel, Spaanse Bijbel, Duitse Bijbel, Turkse Bijbel, Kinderbijbel Kopen, Russische Kinderbijbel, Roemeense Bijbel, Arabische Bijbel, Poolse Bijbel, Zweedse Bijbel, Chinese Bijbel, Armeense Bijbel, Bulgaarse Bijbel, Afrikaanse Bijbel, Amhaarse Bijbel, Baskische Bijbel, Bemba Bijbel, Bengaalse Bijbel, Birmaanse Bijbel, Cambodjaanse Bijbel, Khmer Bijbel, Catalaanse Bijbel, Cebuano Bijbel, Dari Bijbel, Deense Bijbel, Dholuo Bijbel, Engelse Bijbel Kopen, Ewe Bijbel, Farsi Bijbel, Filipino Bijbel, Finse Bijbel, Friese Bijbel, Fulani Bijbel, Georgische Bijbel, Griekse Bijbel, Gujarati Bijbel, Hebreeuwse Bijbel, Herero Bijbel, Hindi Bijbel, Hongaarse Bijbel, Igbo Bijbel, Ijslandse Bijbel, Indonesische Bijbel, Italiaanse Bijbel, Japanse Bijbel, Javaanse Bijbel, Kannada Bijbel, Karachay Bijbel, Kashmir Bijbel, Kazachstaanse Bijbel, Kikongo Bijbel, Kikuyu Bijbel, Kiluba Bijbel, Kirgizische Bijbel, Kirundi Bijbel, KiSwahili Bijbel, Koerdische Bijbel, Koerdisch-Bahdinani Bijbel, Koerdisch Badini Bijbel, Koerdisch-Koermandische Bijbel, Koerdisch-Kurmanzji Bijbel, Koerdisch-Sorani Bijbel, Koreaanse Bijbel, Kroatische Bijbel, Laotiaanse Bijbel, Lapse Bijbel, Letse Bijbel, Lingalese Bijbel, Lisu Bijbel, Litouwse Bijbel, Luganda Bijbel, Luo Bijbel, Macedonische Bijbel, Malayalam Bijbel, Maleise Bijbel, Maltese Bijbel, Maori Bijbel, Marathi Bijbel, Mongoolse Bijbel, Nederlandse Bijbel Kopen, Nepalese Bijbel, Noorse Bijbel, Oekra?ense Bijbel, Oezbeekse Bijbel, Oriya Bijbel, Oromo Bijbel, Ossetische Bijbel, Pampango Bijbel, Papiamento Bijbel, Perzische Bijbel, Poolse Bijbel, Portugese Bijbel, Punjabi Bijbel, Pushtu Bijbel, Pashtoe Bijbel, Roemeense Bijbel, Roma Bijbel, Romani Bijbel, Romanes Bijbel, Kalderas Bijbel, Kalderash Bijbel, Russische Bijbel, Samoa Bijbel, Sassa Bijbel, Servische Bijbel, Shona Bijbel, Simte Bijbel, Singalese Bijbel, Sloveense Bijbel, Slowaakse Bijbel, Somalische Bijbel, Spaanse Bijbel, Sranan Tongo Bijbel, Surinaamse Bijbel, Swahili Bijbel, Syrische Bijbel, Tadzjiekse Bijbel, Tagalog Bijbel, Tamazight Bijbel, Tamil Bijbel, Tarifit Bijbel, Tataarse Bijbel, Telugu Bijbel, Thai Bijbel, Tibetaanse Bijbel, Tigrinische Bijbel, Tigrinya Bijbel, Tshiluba Bijbel, Tsjaad Bijbel, Tsjechische Bijbel, Tjechische Bijbel, Tswana Bijbel, Turkmeense Bijbel, Turkse Bijbel, Twi-Akuapem Bijbel, Twi-Akwapem Bijbel, Twi-Ashanti Bijbel, Urdu Bijbel, Uyghur Bijbel, Vietnamese Bijbel, Welsh Bijbel, Wit-Russische Bijbel, Wolof Bijbel, Xhosa Bijbel, Yoruba Bijbel, Zoeloe Bijbel, Zuid-Afrikaanse Bijbel, Zulu Bijbel, Zweedse Bijbel, ZakBijbel, NIV Bijbel, New King James Bijbel, New International Version, NIV Bible, Roemeense kinderbijbel, Roemeens evangelisatiemateriaal


text:
Oranjestad - Despues cu Gobernador a duna instruccion pa cuminsa cu formacion di Gobierno, e ekipo di formacion a acerca Director di APA sr. Jossy Figaroa pa asina uza espacio den nan establecimento.
Pa 5 siman mas o menos a ocupa varios oficina di APA pa atende e diferente reunionnan cu mester a tuma luga. Personal di APA a ofrece e ekipo formador tur espacio necesario y trankilidad pa asina logra tur e puntonan cu nan tabata tin riba agenda.
APA tambe tabata tambe e localidad na unda a tene e conferencia di prensa pa anuncia cu partidonan a yega na un acuerdo pa forma un gobierno.
Prome Minister di Aruba pa medio di esaki ta gradici sr. Jossy Figaroa, Sr. Humprey Tromp, sra. Rosie Arends y henter staff y personal di APA pa a ricibi nos y pa e trato cu a brinda nos durante e temporada cu nos a uza nan facilidadnan.


text:
Diasabra mainta a tuma luga e di 9 Gold Coast Taekwondo Cup cu participacion di 5 scol di Taekwondo. Grand Master Chaco Cornelio di Noord Taekwondo Center a scoge su 7 bringadonan pa bringa pa e Best Team Cup y Yoshmar Wever a coach tur e bringadonan di Noord Taekwondo Center.
E 7 atletanan cu a bringa pa e copa di Best Team ta: Alisha van Geene, Thomas aan het Rot, Daniel Hernandez, Saratoet Blanco, Pedro Cruz, Dudy Perez y Jaimar Chirinos. E 7 atletanan menciona aki riba a logra score un total di 43 punto di cual Pedro Cruz, Dudy Perez y Jaimar Chirinos a logra sali na prome luga, mientras e otro cuaternan a sali na di dos luga. Dr. Guaicaipuro Jimenez Presidente di Aruba Taekwondo Bond a haci entrega di e copa di Best Team na e coach Yoshmar Wever.
Director di Lotto pa Deporte sr. Di-Stefano Wernet a yama pa despensa su ausencia pa motibo di trabou e no por tabata presente y a manda felicita tur e atletanan cu a participa, specialmente e team ganado cu a sali Best Team na e di 9 Gold Coast Taekwondo Cup.


text:
CTB a selebrá Siman di Kòrsou na Sürnam
...Ku diferente aktividat di merkadeo i promoshon...
WILLEMSTAD- 13 di desèmber 2017 – Resientemente un delegashon di Ofisina di Turismo di Kòrsou (CTB) a bishitá Sürnam pa algun enkuentro importante den kuadro di merkadeo i promoshon di Kòrsou. Primeramente a selebrá e di 55 aniversario di Surinam Airways i e echo ku nan tin 53 aña bulando pa Kòrsou. E selebrashon a kuminsá un siman promé ku e fecha; CTB a aktivá un kampaña den prensa na Sürnam den kual a felisitá e kompania i a suprayá e buelonan direkto di Sürnam pa Kòrsou. Tambe a entregá un bolo ku tema di Kòrsou na direktor di Surinam Airways, sr. Robby Lachmising i a trit empleadonan un salú pa selebrá e aniversario. Despues ehekutivonan di CTB huntu ku un delegashon di Departamento di Desaroyo Ekonómiko a hasi un gesto di apresio na e Vise Presidente di Asuntunan Komersial di Surinam Airways, sr. Johan Sandy.
E mesun siman, CTB a tuma e oportunidat pa gradisí tur partner i medionan di komunikashon na Sürnam pa nan trabou balioso. Durante di e evento CTB a duna rekonosementu na tur periodista ku durante di e último 10 añanan a kubri notisianan positivo di Kòrsou i di e manera aki inspirá e turista pa un próksimo vakashon na nos isla. Tambe a duna rekonosementu na aerolíneanan i personanan ku semper a sa di sostené eventonan di CTB den kuadro di promoshon di Kòrsou, na Sürnam.
Finalmente a konkluí e bishita ku InfoMart 2017; esaki ta e di kuater edishon di e anual marshe di informashon. Meskos ku añanan anterior CTB huntu ku diferente partner den sektor privá a duna informashon di Kòrsou na e bishitantenan di e marshe. E evento a tuma lugá e aña aki riba lugá di stashonamentu di TBL Cinema’s. Tur aña di nobo e marshe ta keda bon bishitá i e aña aki no tabata un eksepshon. Un públiko di 2000 persona a bishitá InfoMart 2017 ku tabata kompletamente den ambiente di Kòrsou. CTB ta gradisí partnernan, Trupial Inn Hotel & Casino, Acoya Hotel Suites & Villas, Papagayo Beach Hotel, Renaissance Curaçao Resort & Casino, Livingstone Jan Thiel Resort, Curinde Freezone, Sunscape Curaçao Resort, Spa & Casino, Scooby Tours i Hershers Studios. For di Sürnam a konta kuWaldo’s Travel, Mets, Asha Travel, Rasonic Travel, Surinam Airways, FlyAllways i Vem’s tours.


text:
Yiunan di Sasha Fang:
ORANJESTAD (AAN): Yiunan y famia di Sasha Fang a duna na prome reaccion despues di e sentencia den corte. Fiscal a pidi 25 aña pa cada acusado, pero 20 aña a cay.
Famianan no ta mucho conforme cu esey pero ki haci. 20 aña toch ta 20 aña. Aunke no conforme, nan a spera mas tempo.
Hustificacion di hues
Hues a splica for di comienso te final pakico el a duna e 20 aña. Door cu nan no tabata tin ningun record penal. Por ta p’esey a baha e castigo un poco tambe. E Hues a bouw’e op hopi bon p’akico. Tur dos a planea e crimen y esun cu a plani’e y no tabata eynan, ta mesun pisa cu esun cu a haci’e.
Por sinti cu hues no a cay den e wega di Steve Fang. Segun yiu di Sasha, el a sinti cu 100% cu el a tuma parti den e crimen aki. Hues tampoco no ta kere den loke el a declara.
E acusadonan lo bay purba apela pa baha e castigo. Segun e yiu di e victima, no ta interesa nan cu nan apela. Si nan tin cu bin 5 of 10 biaha mes, nan lo tey. No por give up riba e situacion aki. Nan tin cu sigui. Si e apela, ta mas cu bon bini, nan lo tey tambe.
Sosten tey tambe. Ta gradici tur hende cu tabata tey presente. Tur hende cu a manda mensahe y a yama. Ta hendenan cu tabata tin bon experiencia cu e mama, cu conoce e mama como un persona cariñoso. Ta algo di gradici y aprecia tambe.
E sentencia ta calma e alivio si y no. Aunke cu nan a spera tiki mas. 20 aña no ta facil. E no a facil pa wanta 20 aña den KIA, apesar cu di eynan tin cu tene cuenta cu 1/3 parti ta cay afo cu buena conducta. Por lo menos un 14 aña nan tin cu sinta.
Berdad a sali na cla
Un otro yiu a duna su reaccion riba e sentencia. El a splica cu e mas importante ta cu e berdad a sali na cla. P’e esey ta lo mas importante. Cu loke e famia aki a gaña, cu a comproba via ley y cu ta responsabel di loke a pasa den e cas.
E acusado tabata purba di balia tur hende, bisando cu e ta inocente. Pero no a logra convence ningun hende rond. Segun e yiu, esey ta demostra ki tipo di payaso e ta. Cu e ta dispuesto pa tuma famianan haci, gañando corte, gañando hues, gañando tur famia, ta demostra ki tipo di payaso e ta.
Steve tin derecho di apela, pero e famianan ta cla p’e. Nan ta djis sigui e caso, pasobra awo no tin ningun hende pa bringa. Ta ministerio publico contra nan. Pa famianan, e cos ta sigui normal.
E yiu no a spera nada. El a djis bin cu boluntad di Dios. E sa cu si tin e boluntad di Dios bo dilanti, tur cos lo sali na cla. E ta sinti cu el a bin cu e boluntad ey y locual cu e tabata busca, tabata solamente cu e prueba cu e persona aki ta responsabel pa loke a pasa. E por apela tur cos, pero e berdad tey caba. Ta un pagina mas gebolter.


text:
FARÁNDULA
‘Tin ku krak e den tòm, e pensa otro negoshi pe hasi’
WILLEMSTAD.- Doño di Radio Krioyo, alabes kompositor i kantante Darwin Gregg no tin masha bon palabra pa e asuntu di kobro di ‘royalties’. ‘Mi ta kere simplemente un persona a sinta pensa i studia...
Yentje Silvanie ta presentá su promé ‘mash-up’ produsí pa Decoded
WILLEMSTAD.- Un di e metanan di e kas di produkshon Decoded ta pa duna un plataforma mas amplio na artistanan lokal. E team di Decoded ta hasi esaki ku un pensamentu ‘out of the...
Gigo Martinez ta lansa ‘Mi otra mitad’
WILLEMSTAD.- Awe, djamars 22 di mei, Gigo Martinez ta lansa su siguiente kansion 'Mi otra mitad'. Despues di 'Het is een nacht' ku 'Lo que paso' esaki ta su siguiente kantika pa su label...
Gregory Colina: ‘Na Kòrsou nos ta muchu chikí pa e kos aki’
WILLEMSTAD.- ‘DEN E BEMBE’ a kombersá ku Gregory Colina, konosido kompositor i areglista lokal riba e intenshon di DUCAPRO pa kuminsá kobra radio emisoranan i plantanan di televishon lokal 3 mil florin pa ‘royalties’...
Segun Gibi Doran: Nos merkado ta di ‘duna i tuma’
WILLEMSTAD.- ‘Mi ta pro ‘royalties’ pa merkado grandi, asina Gilbert ‘Gibi’ Doran, kompositor di mas ku 600 komposishon a kuminsá deklará. ‘Mi ta inskribí na BUMA/ STEMRA i mi ta di akuerdo ku ta...


text:
Ok
OK ta un palabra cu ta bin di idioma Ingles. Ta uza pa algo ta bon of corecto. Por wordo uza pa remplasa e palabra 'si'. E tambe ta dos letter pa abreviacion di stad di Oklahoma na Estados Unidos. Segun cientifico ta bisa cu e palabra 'ok' ta bin di un abreviacion di un manera masha pret mes di "Ol Korrect" (All correct). Den Griego bo ta hay'e pa "Ola Kala", cu kemen "tur cos bon" cu ta para pa Griego Antiguo. Tin ta bisa cu e palabra aki ta bini di e guera. Ora niun solda ta wordo mata nan ta uza 'O Kills' (OK), mision prefecto.
- Na Hulandes ta uza esaki pa 'oké'.
- Ingles ta uza 'ok of okay'
- Papiamento/papiamentu nos ta uza 'ok'.
En general por uza e posibilidadnan ey pa afirmacion.


text:
Gilmar “Pik” Pisas eligí Presidente nobo di Parlamento 17.02.2017, y ya un bon desishon tumá ayera pa Prensa
Willemstad, 18 di febrüari 2017
Ayera despues ku reunion públiko a habri mainta Parlamento den su mayoria a eligí un Presidente nobo. Di e forma aki Movementu Futuro Kòrsou despues di elekshon awe ku un mayoria den Parlamento ta pone nan Presidente. Ya e promé desishon di efisiensia i dunando prensa un mihó posishon den sala pa por relata reunionnan di Parlamento a tumá luga.
Un desishon pragmátiko pero ku ta kambia e manera di duna transparensha na e trabou Parlamentario. Un balkon ku nunka ta wòrdu usa awor lo ta destiná pa prensa, despues ku duna indikashon na prensa kua e dress code lo bira mirando ku e balkon aki ta forma parti direkto di e sala di reunion.
Ku esaki Presidente Pisas a tuma un bon desishon den direkshon di prensa i pueblo librando hopi stul den sala di públiko, tur esaki riba su promé dia despues di a dirigí reunion di un forma ku a duna impreshon ku ya e ta hasiendo esaki pa 10 aña kaba, ku hopi firmesa, seriedat i fleksibilidat.
Aki potret di e balkon pa prensa:


text:
Pronostico di tempo valido te diamars 15 di mei 2018
Atencion: Un alerta pa biento duro i lama localmente bruto ta na vigor te proximo aviso... Pronostico di tempo pa dialuna anochi ta indica cu...
Pronostico di tempo valido te diasabra 12 di mei 2018
ATENCION: un alerta pa biento duro y lama localmente bruto ta na vigor te proximo aviso... Pronostico di tempo pa awe anochi: levemente te parcialmente...
Pronostico di tempo valido te diahuebs 10 di mei 2018
Pronostico di tempo ta indica cu tempo lo ta levemente te parcialmente nubla y generalmente seco. Den marduga y diahuebs: parcialmente nubla cu chens...
pronostico di tempo valido te diaranson 09 di mei 2018
Pronostico di tempo pa diamars anochi: levemente te parcialmente nubla y generalmente seco. Den marduga y diaranson: parcialmente nubla cu chens pa un awasero...
Pronostico di tempo valido te diamars 08 di mei 2018
Pronostico di tempo pa dialuna anochi: parcialmente nubla cu chens pa un awasero pasahero. Den marduga y diamars: parcialmente te temporalmente hopi nubla cu...
Pronostico di tempo valido te dialuna 7 di mei 2018
Tempo diadomingo anochi: parcialmente te hopi nubla y chens pa un awasero pasahero. Den marduga y dialuna: parcialmente te hopi nubla cu chens pa...
Pronostico di tempo valido te diasabra 05 di mei 2018
Pronostico di tempo pa diabierna anochi parcialmente nubla y chens pa un awasero pasahero. Den marduga y diasabra, tempo lo ta parcialmente te hopi...
Pronostico di tempo valido te diabierna 4 di mei 2018
Pronostico di tempo pa diahuebs anochi ta indica cu shelo lo ta parcialmente nubla y chens pa un awasero pasahero. Den marduga y diabierna:...
Pronostico di tempo valido te diahuebs 03 di mei 2018
Pronostico di tempo pa diaranson anochi: parcialmente nubla y generalmente seco. Den marduga y diahuebs: parcialmente nubla cu localmente un awasero. Temperatura maximo 32 grado...
Pronostico di tempo valido te diamars 01 di mei 2018
Pronostico di tempo pa dialuna anochi ta indica cu shelo lo ta parcialmente nubla y generalmente seco. Den marduga y diamars: parcialmente nubla cu...
Pronostico di tempo valido te diabierna 27 di april 2018
Pronostico di tempo pa diahuebs anochi: parcialmente nubla y generalmente seco. Den marduga y diabierna: parcialmente nubla cu chens pa localmente un awasero. Temperatura maximo...
Pronostico di tempo valido te diahuebs 26 di april 2018
Pronostico di tempo pa diaranson anochi: parcialmente nubla y generalmente seco. Den marduga y diahuebs: parcialmente nubla cu chens pa localmente un awasero breve Temperatura...
Pronostico di tempo valido te diaranson 25 di april 2018
Pronostico di tempo pa diamars anochi: parcialmente nubla y generalmente seco. Den marduga y diaranson: parcialmente te hopi nubla cu chens pa localmente un...
Pronostico di tempo valido te diamars 24 di april 2018
Pronostico di tempo pa dialuna anochi ta indica cu tempo lo ta parcialmente nubla y generalmente seco. Den marduga y diamars: parcialmente te hopi...
Pronostico di tempo valido te dialuna 23 di april 2018
Pronostico di tempo pa diadomingo anochi ta indica cu tempo lo ta parcialmente nubla y generalmente seco. Den marduga y dialuna: parcialmente te hopi...
Pronostico di tempo valido te diabierna 20 di april 2018
Atencion: Un alerta pa biento duro y lama localmente bastante bruto ta na vigor... Pronontico di tempo pa diahuebs anochi ta indica cu tempo lo...
Pronostico di tempo valido te diahuebs 19 di april 2018
Atencion: Un alerta pa biento duro i lama localmente bastante bruto ta na vigor... Pronostico di tempo pa diaranson anochi: levemente te parcialmente nubla t...
Meteo ta emiti alerta pa biento duro y lama bruto
Un alerta pa biento duro y lama localmente bruto lo drenta na vigor awe merdia 12’ or y lo keda valido te diasabra, 21...
Pronostico di tempo valido te diaranson 18 di april 2018
Pronostico di tempo valido pa diamars anochi: levemente te parcialmente nubla y generalmente seco. Den marduga i diaranson: levemente te parcialmente nubla sin awasero...
Pronostico di tempo valido te diamars 17 di april 2018
Pronostico di tempo pa dialuna anochi, levemente te parcialmente nubla y generalmente seco. Den marduga y diamars: levemente te parcialmente nubla sin awasero di...